Περαιτέρω μείωση της ανεργίας στη Γαλλία\nΣύμφωνα με στοιχεία του Εθνικού Ινστιτούτου Στατιστικής και Οικονομικών Μελετών της Γαλλίας (INSEE), κατά το β΄ τρίμηνο 2019 το ποσοστό ανεργίας στη Γαλλία (εκτός της Mayotte) ανήλθε στο 8,5% του ενεργού πληθυσμού, έχοντας μειωθεί κατά 0,2 ποσοστιαίες μονάδες σε σχέση με το προηγούμενο τρίμηνο και κατά 0,6 μονάδες σε σχέση με το β΄ τρίμηνο του 2018. Το επίπεδο αυτό αποτελεί το χαμηλότερο επίπεδο που έχει καταγραφεί από τις αρχές του 2009.\nΣτη μητροπολιτική Γαλλία, ο αριθμός των ανέργων μειώθηκε κατά 66.000 κατά το β΄ τρίμηνο 2019, σε 2,4 εκ. άτομα, με αποτέλεσμα το ποσοστό ανεργίας να μειωθεί κατά 0,2 ποσοστιαίες μονάδες σε τριμηνιαία βάση στο 8,2% του εργατικού δυναμικού. Η μείωση αφορά όλες τις ηλικιακές ομάδες, με την πτώση να είναι πιο έντονη για τους νέους (-0,6 μονάδες) από ό, τι για άτομα ηλικίας 25 έως 49 ετών (-0,2 μονάδες) και 50 ετών και άνω (-0,2 μονάδες). Σε ετήσια βάση, το ποσοστό ανεργίας στη μητροπολιτική Γαλλία μειώθηκε κατά 0,6 μονάδες, με μία πιο απότομη πτώση για τους νέους (-1,5 μονάδες), ιδιαίτερα τις νέες γυναίκες (-1,8 μονάδες).\nΤαυτόχρονα, μείωση παρουσιάζει και η μακροχρόνια ανεργία. Το ποσοστό μακροχρόνιας ανεργίας ανήλθε στο 3,2% του εργατικού δυναμικού το δεύτερο τρίμηνο του 2019, παραμένοντας σχεδόν σταθερό σε σύγκριση με το προηγούμενο τρίμηνο (-0,1 μονάδες) και καταγράφοντας πτώση 0,4 ποσοστιαίες μονάδες σε ετήσια βάση.


Νοσοκομείο Λευκωσίας: Ραγίζει καρδιές η μάνα που ζήτησε να δει τον γιο της στην εντατική μέσω βιντεοκλήσης | Showbiz\nΣυγκλονίζει με το μήνυμα της η Μαρία Φωκά\nΗ συγκινητική ανάρτηση της κλινικής εκπαιδεύτριας στην Μονάδα Εντατικής Θεραπείας που έγινε viral και συγκέντρωσε δεκάδες σχόλια.\nΈνα ανθρώπινο περιστατικό έλαβε χώρα πριν από μερικές μέρες στο Γενικό Νοσοκομείο Λευκωσίας με αφορμή μια μάνα που θέλησε να δει έστω και διαδικτυακά το παιδί της που βρίσκεται στην εντατική.\nΔιαβάστε παρακάτω την κατάθεση ψυχής της κλινικής εκπαιδεύτριας:\n“Τελείωσα τη βάρδια και επέστρεψα σπίτι… Σήμερα εργάστηκα ως υπεύθυνη βάρδιας στον νοσηλευτικό σταθμό στη Μονάδας Εντατικής Θεραπείας του Γενικού Νοσοκομείου Λευκωσίας- ΜΕΘ 1. Άρχισα δουλειά στις 7.15 πμ και έφυγα στις 8.45 το βραδύ. Μετακινήσαμε ασθενείς, καναμε διεργασίες πολλές. Κάποιοι ασθενείς ήταν καλύτερα και πήραν εξιτήριο. Ένας ασθενής δεν τα κατάφερε, δυστυχώς απεβίωσε. Ένταση, πίεση, άγχος, μάχη με τον χρόνο…..Ένα περιστατικό όμως με έκανε να τα διαγράψω όλα. Με γέμισε χαρά και περηφάνια για αυτό το επάγγελμα που επέλεξα στη ζωή μου. Ένας νεαρός ασιατικής καταγωγής πέρασε τη πόρτα της εντατικής και ήρθε δειλά- δειλά και μου είπε δείχνοντας το κινητό του:”Σε παρακαλώ πολύ, η μάνα μου οπτικογράφησε ένα βίντεο και μου το έστειλε από τη χώρα μας. Θέλει να βαλετε το τηλεφωνο κοντά στο αυτί του αδελφού μου. Θέλει να του παίξετε το βίντεο”. Σκέφτηκα λίγο και του ειπα: “Ενημέρωσε τους ότι σε 10 λεπτά θα κάνουμε βιντεοκλήση. Να τον δουν και να του μιλήσουν”. Το κάναμε…… συνδεθηκαμε και ξαφνικά στην οθόνη εμφανίστηκε το πρόσωπο της μάνας…… μάτια τεράστια από αγωνία, χείλη τρεμάμενα…… γύρω πρόσωπα πολλά. Αδέλφια, συγγενείς, νέοι, γέροι και παιδιά. Όλοι ένα κουβάρι προσπαθώντας να δουν τον αγαπημένο τους. Εξήγησα ότι μπορεί να τους ακούει, ακόμα όμως είναι ληθαργικός. Δεν θα μπορεί να απαντήσει γιατί του κάναμε τραχειοστομία. Η αγωνία της μάνας στο ζενίθ. Γύρισα αργά την οθόνη προς τον ασθενή…….\nΕπιφωνήματα χαράς και γέλιο και κλαμα….. Όλα μαζί……. Ξαφνικά όλοι σώπασαν. Ακουγόταν μόνο η μάνα…….. απο το στόμα της έβγαινε ενα τραγούδι-νανούρισμα- μοιρολόι……και απο τα ματια της ποτάμι τα δάκρυα. Τα σκούπιζε με την κόκκινη μαντίλα της….. Ο νεαρός τρεμοπαιξε τα βλέφαρα στο άκουσμα της φωνής της. Κάρφωσε το βλέμμα στην οθόνη……. 10 λεπτά τραγούδησε η μάνα. Λύγισαν και οι πέτρες γύρω της….. Ένα δάκρυ κύλησε από τα μάτια του νεαρού. Λιγο πιο μετά έστρεψα την οθόνη προς εμένα για να τους αποχαιρετήσω. Η μάνα γονάτισε και άρχισε να κάνει μετάνοιες. Μου είπε η κόρη της στα Αγγλικά. “Η μάνα κάνει προσευχή και λέει ο Θεός να σας έχει καλά που φροντίζετε το γιο της. Λέει ο γιος της είναι τώρα δικός σας γιός. Σας δίνει την ευχή της”. Χαιρετηθηκαμε και κλείσαμε. Βγαίνοντας στον διάδρομο μου είπε ο αδελφός του ασθενή “Έκανες στη μάνα το μεγαλύτερο δώρο, πάντα θα σε ευγνωμονούμε”. Είναι 10 το βραδύ και σκέφτομαι…….. Είμαι τόσο τυχερή που είμαι Νοσηλεύτρια. Που είμαι εκεί. Που η δουλειά μου μπορεί να επηρεάσει θετικά. Που μπορώ να είμαι ΑΝΘΡΩΠΟΣ!”\nΑεροπλάνο που αναχώρησε από Κύπρο προσγειώθηκε αναγκαστικά! Τι συνέβη;\n11:55 |Breaking News\nΑεροπλάνο προσγειώθηκε αναγκαστικά Αναγκαστική προσγείωση σε πτήση που αναχώρησε από Κύπρο – Επιβάτης κλειδώθηκε στην τουαλέτα – Τι αναφέρει ξένο δημοσίευμα Σε αναγκαστική προσγείωση στο Γκρατς...


Ό,τι κρύψεις από το Ε9 το τριπλοπληρώνεις – Οι δόσεις του ΕΝΦΙΑ | eidisoules\nHome Blog Ειδησούλες Ό,τι κρύψεις από το Ε9 το τριπλοπληρώνεις – Οι δόσεις του ΕΝΦΙΑ\nΌ,τι κρύψεις από το Ε9 το τριπλοπληρώνεις – Οι δόσεις του ΕΝΦΙΑ\non: Αύγουστος 19, 2015 In: Blog Ειδησούλες, SLIDER, ΟικονομικάTags: ακίνητη περιουσία, δόσεις, Ε9, ΕΝΦΙΑ, ΕΦΟΡΙΑ\nΜε διπλό έλεγχο η εφορία θα ελέγχει την ακίνητη περιουσία των φορολογουμένων και όποιος βρεθεί ότι αποκρύπτει στοιχεία θα καλείται να πληρώσει ακόμα και τρεις φορές το φόρο που του αναλογεί. Ο ΕΝΦΙΑ θα πληρωθεί σε πέντε δόσεις με πρώτη τον Οκτώβριο.\nΘα διπλοπληρώσουν και θα τριπλοπληρώσουν στην εφορία ό,τι κρύψουν από το Ε9 οι ιδιοκτήτες ακινήτων. Το υπουργείο Οικονομικών θα αναζητήσει την πραγματική εικόνα της ακίνητης περιουσίας όλων των φορολογουμένων κι από τις βάσεις δεδομένων του Κτηματολογίου και της ΔΕΗ.\nΜε βάση το Ε9 θα υπολογιστεί ο ΕΝΦΙΑ του 2015 . Η πρώτη δόση θα πληρωθεί τον Οκτώβριο.\nΤο Ε9 πρέπει να ξαναδούν οι ιδιοκτήτες ακινήτων ακόμα κι αν δεν άλλαξε κάτι στην περιουσία τους. Κι αυτό για να μη τρέχουν εκ των υστέρων. Ιδιαίτερα πρέπει να προσέξουν την αναφορά του ορόφου αν έχουν διαμέρισμα για να πληρώσουν το ισόγειο ως ρετιρέ.\nΝα αναφέρουν τη λέξη ΚΕΝΟ για τα μη ηλεκτροδοτούμενα για την έκπτωση του 20% ,να συμπληρώσουν σωστά τα εμπράγματα δικαιώματα για να μοιραστεί αναλογικά ο φόρος, να προσδιορίσουν την κατηγορία του κτίσματος στα αγροτεμάχια για να μην υπολογιστεί ως κατοικία η αποθήκη.\nTags: ακίνητη περιουσίαδόσειςΕ9ΕΝΦΙΑΕΦΟΡΙΑ\nΝτομπρόβσκις: Η ευρωζώνη υποστηρίζει το τρίτο πακέτο – ΒΙΝΤΕΟ\nΑγνοείται επιβάτης κρουαζιερόπλοιου


ΜΑΥΡΟΣ ΚΡΙΝΟΣ: 7 Ιανουαρίου 1978: η δολοφονία των 3 Εθνικιστών στην Acca Larentia.\n7 Ιανουαρίου 1978: η δολοφονία των 3 Εθνικιστών στην Acca Larentia.\nΡώμη, 7 Ιανουαρίου 1978. Αρχίζει να πέφτει η νύχτα και λίγο πριν τις έξι το απόγευμα, από τα γραφεία της οργάνωσης του Εθνικιστικού Κόμματος M.S.I. (Ιταλικού Κοινωνικού Κινήματος) στην οδό Acca Larentia, βγαίνουν 15 μέλη του «Μετώπου Νεολαίας» του κόμματος. Λίγο μετά τις 18:20, άλλοι πέντε νεολαίοι θ’ αρχίσουν κι αυτοί να εξέρχονται από την τοπική. Ο πρώτος, ο Franco Bigonzetti, θ’ ανοίξει τη θωρακισμένη πόρτα των γραφείων που βλέπει σ’ ένα δρόμο ελάχιστα φωτισμένο, την ίδια στιγμή που μια ομάδα από έξι άτομα, πλησιάζοντας τα γραφεία του M.S.I., θ’ αρχίσει να πυροβολεί. Ο Francesco Ciavatta που άνοιξε την πόρτα, δεν προλαβαίνει να κάνει ούτε δύο βήματα. Χτυπημένος κατευθείαν στο κεφάλι σωριάζεται κάτω. Οι δύο αριστεροί δολοφόνοι πλησιάζουν ακόμη περισσότερο και πυροβολούν ξανά. Για το νεαρό που ακολουθεί τον συναγωνιστή που άνοιξε την πόρτα, δεν υπάρχει επίσης σωτηρία. Γυρίζει προς τα πίσω, σπρώχνοντας τους άλλους τρεις που τον ακολουθούν, προσπαθώντας να τρέξει όσο πιο γρήγορα μπορεί. Δεν προλαβαίνει να κάνει λίγα βήματα, όταν μια βροχή από σφαίρες τον σωριάζουν στο έδαφος.\nΟι δολοφόνοι μη έχοντας χρόνο να κυνηγήσουν και τους άλλους τρεις απομακρύνονται από τον τόπο της δολοφονίας πεζοί και χάνονται μες στο σκοτάδι. Μετά από λίγο οι τρεις διασωθέντες βγαίνουν από την τοπική και προσπαθούν να βοηθήσουν τους δύο συναγωνιστές τους, αλλά και για τους δύο είναι πάρα πολύ αργά. Οι δολοφονημένοι Συναγωνιστές Franco Bigonzetti, Francesco Ciavatta και Stefano Recchioni Λεπτά αργότερα η οδός Acca Larentia θα γεμίσει με αυτοκίνητα της αστυνομίας και ασθενοφόρα. Εν τω μεταξύ στον τόπο της δολοφονίας αρχίζουν να συρρέουν Εθνικιστές και Εθνικίστριες απ’ όλη τη Ρώμη. Πολλοί αφήνουν άνθη στα σημεία όπου έπεσαν νεκροί οι δύο νεαροί Εθνικιστές. Μερικοί κλαίνε αλλά ο περισσότερος κόσμος παραμένει σιωπηλός και οργισμένος. Κάποια στιγμή ένας από τους παρόντες δημοσιογράφους θα πετάξει ένα αποτσίγαρο στο σημείο όπου υπάρχει αίμα των νεκρών Εθνικιστών. Βλέποντας την προκλητική αυτή κίνηση ορισμένοι Εθνικιστές ορμούν στον δημοσιογράφο, βρίζοντάς τον και χτυπώντας τον. Τότε επεμβαίνει η αστυνομία και η σύρραξη γενικεύεται. Αρχίζουν να πέφτουν δακρυγόνα από την πλευρά της αστυνομίας κι ακούγεται ένας πυροβολισμός που προέρχεται από τον επικεφαλής των αστυνομικών, Edoardo Sivori. Δύο ή τρεις σφαίρες βρίσκουν στο κεφάλι ένα δεκαεννιάχρονο Εθνικιστή, τον Stefano Recchioni που θ’ αφήσει την τελευταία του πνοή ύστερα από 48 ώρες.\nΗ ένταση είναι πια στα ύψη. Στη Ρώμη νέοι και νέες (και όχι μόνον) του εθνικιστικού χώρου ξεχύνονται στους δρόμους. Ξεσπούν ταραχές που χαρακτηρίζονται από ρίψη μολότωφ, καμμένα και αναποδογυρισμένα αυτοκίνητα, σπασμένες βιτρίνες, κλείσιμο δρόμων, τραυματισμούς και συλλήψεις. «Η Ρώμη στις φλόγες» θα γράψουν την άλλη μέρα οι εφημερίδες. Τα γεγονότα στην Acca Larentia και οι δολοφονίες των τριών Εθνικιστών σηματοδοτούν στις τάξεις τους Εθνικιστικού Ιταλικού Κινήματος την αρχή ενός νέου πολιτικού φαινομένου στην ιδεολογικο-πολιτική σκηνή της Ιταλίας. Την εμφάνιση δηλαδή της ένοπλης εθνικιστικής δράσης ως απάντηση στην αντιεθνικιστική ένοπλη δράση της αριστεράς, αλλά και των καθεστωτικών ιταλικών υπηρεσιών (μυστικών και μή). Είναι βέβαια αξιοσημείωτο ότι πριν τα γεγονότα στην Acca Larentia, κυκλοφορούσαν στον ιταλικό εθνικιστικό χώρο διάφοροι γραφικοί τύποι, οι οποίοι μιλούσαν για υποτιθέμενα επερχόμενα πραξικοπήματα, πολλοί από τους οποίους κατέληξαν αργότερα ή αποδείχθηκε ότι ήταν ήδη προβοκάτορες, πληροφοριοδότες ή άνθρωποι «φυτευτοί» των μυστικών υπηρεσιών και διαφόρου τύπου στοών.\nΜετά τις δολοφονίες των τριών Εθνικιστών, και το πέρασμα ενός τμήματος του «Ριζοσπαστικού Εθνικισμού» σε μορφές δράσης μιας «άλλης πολιτικής με άλλα μέσα», δηλαδή στον ένοπλο αγώνα, τα πιο ακραία τμήματα του M.S.I. θα έλθουν σε ρήξη με το κόμμα και θα αποφασίσουν το πέρασμα στην ένοπλη δράση. Απόψε στην Ρώμη, όπως γίνεται άλλωστε κάθε χρόνο, Εθνικιστές απ’ όλη την Ιταλία αλλά και όλη την Ευρώπη θα τιμήσουν τους τρεις νεκρούς Συναγωνιστές και μαζί με αυτούς και τους δεκάδες Μάρτυρες που έπεσαν για την Ιδέα στα «Χρόνια του Μολυβιού». Εκεί στην κορυφή της πορείας θα κυματίζει η γαλανόλευκη στα χέρια Ελλήνων Συναγωνιστών...\nΑνώνυμος 7/1/17 6:27 μ.μ.\nΠοια το MSI έχει πάρει ακροδεξιά στροφή όπως και η χρυσή αυγή.


Ασκησεις Γραμματικης Της Αρχαιας Ελληνικης Γλωσσας - Σχολικα βοηθηματα γυμνασιου (BKS.0410563)\nΑρχική > Βιβλία > Σχολικά Βοηθήματα > ΑΣΚΗΣΕΙΣ ΓΡΑΜΜΑΤΙΚΗΣ ΤΗΣ ΑΡΧΑΙΑΣ ΕΛΛΗΝΙΚΗΣ ΓΛΩΣΣΑΣ\nΤο παρόν βιβλίο στόχο έχει να βοηθήσει μαθητές και εκπαιδευτικούς που ασχολούνται με το μάθημα της Αρχαίας Ελληνικής Γλώσσας στο Γυμνάσιο, ώστε να κατανοήσουν τα διάφορα γραμματικά φαινόμενα που παρουσιάζονται και στις τρεις τάξεις.\nΈτσι το βιβλίο αυτό, ακολουθώντας την ύλη των σχολικών βιβλίων, περιλαμβάνει:\nΈνα ευρύ φάσμα ασκήσεων γραμματικής κλειστού τύπου (συμπλήρωσης κενών, αντιστοίχισης, πολλαπλής επιλογής, σωστού - λάθους σταυρόλεξο).\nΠίνακες με τους αρχικούς χρόνους των συνηθέστερων ρημάτων της Αρχαίας Ελληνικής Γλώσσας.\nΑπαντήσεις στις ασκήσεις του βιβλίου.\nΑναμφίβολα, το βιβλίο αυτό αποτελεί ένα χρήσιμο και αναγκαίο εργαλείο, τόσο για τους μαθητές όσο και για τους εκπαιδευτικούς, προκειμένου να ανταποκριθούν με επιτυχία στις απαιτήσεις του μαθήματος των Αρχαίων Ελληνικών.\nΑΣΚΗΣΕΙΣ ΓΡΑΜΜΑΤΙΚΗΣ ΤΗΣ ΑΡΧΑΙΑΣ ΕΛΛΗΝΙΚΗΣ ΓΛΩΣΣΑΣ (BKS.0410563)\n• Ένα ευρύ φάσμα ασκήσεων γραμματικής κλειστού τύπου (συμπλήρωσης κενών, αντιστοίχισης, πολλαπλής επιλογής, σωστού - λάθους σταυρόλεξο).\n• Πίνακες με τους αρχικούς χρόνους των συνηθέστερων ρημάτων της Αρχαίας Ελληνικής Γλώσσας.\n• Απαντήσεις στις ασκήσεις του βιβλίου.\nΑΣΚΗΣΕΙΣ ΓΡΑΜΜΑΤΙΚΗΣ ΤΗΣ ΑΡΧΑΙΑΣ ΕΛΛΗΝΙΚΗΣ ΓΛΩΣΣΑΣ BKS.0410563 ΑΠΟΣΤΟΛΙΔΟΥ ΓΕΩΡΓΙΑ ΑΠΟΣΤΟΛΙΔΟΥ ΓΕΩΡΓΙΑ ΣΧΟΛΙΚΑ ΒΟΗΘΗΜΑΤΑ ΓΥΜΝΑΣΙΟΥ ΑΣΚΗΣΕΙΣ ΓΡΑΜΜΑΤΙΚΗΣ ΤΗΣ ΑΡΧΑΙΑΣ ΕΛΛΗΝΙΚΗΣ ΓΛΩΣΣΑΣ\n6.9 ΣΧΟΛΙΚΑ ΒΟΗΘΗΜΑΤΑ ΓΥΜΝΑΣΙΟΥ


Συνδυάζοντας τέλειες υπηρεσίες με τα σωστά προϊόντα θα κερδίσετε την εμπιστοσύνη των πελατών σας και θα ενισχύσετε το επαγγελματικό σας προφίλ. Γιατί δεν θέλει κόπο, θέλει τρόπο!\nΈλαιο περιποίησης για τα μαλλιά και τα γένια με σπόρους σταφυλιού, jojoba, αμυγδάλου και έλαιο Argan, για έλεγχο στο σχήμα και λάμψη.\nLavish Care, after shave lotion\nAfter Shave λοσιόν με έντονο κλασικό ανδρικό άρωμα βγαλμένο από παλαιότερες εποχές. Δροσίζει, ενυδατώνει, καταπραΰνει το δέρμα και βοηθά στην επούλωση πληγών από το ξυράφι.\nDick Johnson Killabee Unscented Beard Balm\nΈνα Beard balm ουδέτερο, χωρίς άρωμα, το οποίο θα ενυδατώσει και θα μαλακώσει τα γένια σας.\nRedken Brews Βeard & Skin Oil\nΣχεδιασμένο για διπλή περιποίηση επιδερμίδας και γενειάδας, εξισορροπεί το pH σε πρόσωπο και σώμα. Με 99% φυσικά έλαια avocado & έλαια φρούτων.\nFarcom Arren kit – Kρέμα βαφής για μούσι και μουστάκι\nΑνδρική Βαφή για μούσι και μουστάκι χωρίς αμμωνία της σειράς Arren είναι ιδανική για την κάλυψη λευκών ή γκρίζων τριχών σε μούσι ή μουστάκι. Χωρίς αμμωνία.\nBEARDBURYS BEARD AND MUSTACHE WAX\nΚερί για το μουστάκι και τα γένια. Απαλό στη τρίχα και με αντοχή στο φιξάρισμα.\nAveda men pure-performance shave cream\nΗ κρέμα ξυρίσματος προετοιμάζει ένα άνετο και στεγνό ξύρισμα. Η απαλή της υφή επιτρέπει στο ξυράφι να γλιστράει άνετα στην επιδερμίδα χωρίς τον κίνδυνο ερεθισμών.\nΕπιτρέπει στη λεπίδα να γλιστρήσει πιο εύκολα πάνω στο δέρμα αποφεύγοντας τον ερεθισμό.\nDr Jackson, Silver Effect Shampoo\nΣαμπουάν με εκχύλισμα βιολέτας και pH 5.5. Εξαφανίζει το ανεπιθύμητο κίτρινο χρώμα από τα μαλλιά και τα γένια και επαναφέρει το φυσικό τους λευκό ή γκρίζο.\nCavera Beetle Hair Pomade\nΠομάδα υδατοδιαλυτή με βάση το νερό, για δυνατό κράτημα και μέτρια λάμψη.\nAveda, Pure Performance firm hold gel\nΤο ελαφρύ τζελ για styling. Προσφέρει μέγιστο κράτημα, έλεγχο, σχήμα και λάμψη χωρίς κατάλοιπα.\nAπαλό σαμπουάν που καθαρίζει τα μαλλιά και το τριχωτό της κεφαλής έτσι ώστε όλοι οι τύποι μαλλιών να αναζωογονούνται και να αισθάνονται υγιείς.\nSluw Mint Shampoo\nΚαθαρίζει απαλά τα μαλλιά και το δέρμα. Ενυδατώνει τα μαλλιά και εξισορροπεί το ph του δέρματος στο κεφάλι και στο σώμα. Κατάλληλο και για ξύρισμα.\nΤζελ μαλλιών για πολύ δυνατό κράτημα με κερατίνη. Διατηρεί το styling όλη μέρα, ιδανικό για όλους τους τύπους μαλλιών.\nSEB MAN smoother conditioner\nConditioner με εκχύλισμα γκουαρανά και αναζωογονητικό άρωμα περγαμόντου και ροζ πιπεριού για έντονη αίσθηση φρεσκάδας.\nHair Tattoo Set 12 Σχεδίων\nΑποκτήστε μοντέρνα και τολμηρή εμφάνιση με εύκολο και γρήγορο τρόπο. Περιλαμβάνει έναν κύλινδρο και 12 tribals, ώστε να μπορείτε να επιλέξετε το σχέδιο που σας ταιριάζει καλύτερα. Πολύ εύκολο στην εφαρμογή. Επίσης, μπορείτε να περάσετε το σχέδιο με ξυράφι pen-razor.\nEξοπλιστείστε με όλα τα απαραίτητα προϊόντα για να κάνετε απαλύμανση στα εργαλεία σας και τις επιφάνειες αποτελεσματικά προσφέροντας απόλυτη ασφάλεια στο χώρο σας. Περιλαμβάνει συμπυκνωμένο απολυμαντικό υγρό, βάζο αραίωσης, υγρά μαντηλάκια απολύμανσης και έτοιμο προς χρήση σπρέι.\nΤο απόλυτο εργαλείο φινιρίσματος συνοδευόμενο με βάση φόρτισης. Δυνατό μοτέρ, μπαταρία Li-Ion για 80 λεπτά συνεχούς λειτουργίας και υποαλλεργικό πλέγμα κοπής τιτανίου. Δημιουργείτε καθαρές γραμμές και χαρίζετε ένα ξύρισμα με την απαλότερη αίσθηση.\nΕπαναφορτιζόμενο trimmer για χρήση με ή χωρίς καλώδιο. Δυνατό περιστροφικό μοτέρ 7200 SPM, κοπτικό zero-cutting carbonsteel T-blade. Πλήρης φόρτιση σε 60’ και αυτονομία 180 λεπτών.\nΕπαναφορτιζόμενη κουρευτική μηχανή με ρυθμιζόμενο κοπτικό (0,5 – 2,4mm) και μπαταρία λιθίου, για χρήση με ή χωρίς καλώδιο.\nWahl Artist Sterling 2 Plus Cordless Trimmer\nΚουρευτική μηχανή για χρήση χωρίς καλώδιο, ιδανική για σημεία που απαιτούν λεπτομέρεια. Λεπίδα από ανοξείδωτο χάλυβα, αυτονομία 60 λεπτά και ρύθμιση βάθους κοπής 0,4 mm.\nΗ επαγγελματική κουρευτική μηχανή διαθέτει ισχυρό μοτέρ V5000 με 6000rpm, ειδικά σχεδιασμένο κοπτικό για το πιο κοντινό στο δέρμα κούρεμα ( 0,4mm μήκος κοπής), δυνατότητα ρύθμισης zero- overlap και επίπλεον 2 σχαράκια για έξτρα επιλογές 1,5 ή 4,5 mm.


Ενοικίαση # Ε396\nΑνακαινισμένο Πρόσοψης Γωνιακό Διαμπερές Φωτεινό Βαμμένο\nΕνοικιάζεται γωνιακό, διαμπερές και φωτεινό πλήρως επιπλωμένο διαμέρισμα, πρόσοψης 75 τ.μ. στην περιοχή "40 Εκκλησιές", στον 3ο όροφο, κατασκευής του 1965 και ανακαινισμένο το 2020.\nΑποτελείται από 2 υπνοδωμάτια, σαλόνι, κουζίνα, και μπάνιο. Επιπρόσθετα υπάρχει βεράντα. Χωρίς ασανσέρ.\nΔιαθέτει αυτόνομη θέρμανση με ρεύμα. Έχει συνθετικά κουφώματα και δάπεδα από ξύλο - μωσαϊκό. Το εμβαδόν των μπαλκονιών ανέρχεται στα 20τ.μ. Στα επιπλέον χαρακτηριστικά του ακινήτου προστίθενται η πόρτα ασφαλείας, ο διαθέσιμος οικιακός εξοπλισμός, οι ηλεκτρικές συσκευές, οι ντουλάπες και οι τέντες. Το ακίνητο έχει απεριόριστη θέα.\nΤιμή ενοικίασης: 450€/μήνα. Μέσος όρος κοινόχρηστων: 5€/μήνα. Διαθέσιμο από τις: 10/09/2020.\nΚωδικός ακινήτου: Ε396\nΕνδιαφέρομαι για το ακίνητο με κωδικό Ε396. Παρακαλώ επικοινωνήστε μαζί μου άμεσα.


Σύντομο πέρασμα του υφυπουργού Αθλητισμού Λευτέρη Αυγενάκη από την Πρέβεζα - On Preveza News - 24ωρη ενημέρωση από την Πρέβεζα, την Ελλάδα και τον Κόσμο\nΣύντομο πέρασμα του υφυπουργού Αθλητισμού Λευτέρη Αυγενάκη από την Πρέβεζα\nΣάββατο, 23 Μαΐου 2020, 13:54\nΠαρασκευή, 20 Μαΐου, 2022 11:09 μμ.\nin Αθλητισμός, ΠΟΛΙΤΙΚΗ, ΠΡΕΒΕΖΑ\nΤην Πρέβεζα και συγκεκριμένα την περιοχή του Καναλίου, επισκέφθηκε το πρωϊ του Σαββάτου ο υφυπουργός Αθλητισμού και Πολιτισμού Λευτέρης Αυγενάκης.\nΟ υφυπουργός επισκέφθηκε το Κανάλι incognito, επισκεπτόμενος συγγενικά του πρόσωπα τα οποία διαμένουν στην περιοχή.\nΜάλιστα ο Λευτέρης Αυγενάκης εθεάθη να κάνει και τζόκινγκ στην περιοχή, με τους κατοίκους του Καναλίου να τον βλέπουν στον παραλιακό δρόμο.\nΔείτε τι έγραψε κάτοικος της περιοχής:\nΣύμφωνα με αποκλειστικές πληροφορίες ο υφυπουργός δεν έμεινε πολύ στην περιοχή, αφού ήρθε για προσωπικούς και όχι επαγγελματικούς λόγους, όπου στην συνέχεια αναχώρησε ίσως προς την περιοχή του Αγρινίου.\nΔεν είναι πάντως η πρώτη φορά που ο υφυπουργός Αθλητισμού επισκέπτεται την περιοχή της Πρέβεζας, αφού κρατά δεσμούς και συγγενικούς και φιλικούς με αρκετούς πρεβεζάνους, όπως και με τον πρόεδρο της ΝΟΔΕ Ν. Πρέβεζας Νίκο Τζίμα.\nTags: ΑθλητισμόςΛευτέρης ΑυγενάκηςΠολιτικήΠρέβεζα


Δευτέρα, 01 Ιούνιος 2020 15:39\tΕυρυτανικά Νέα\nΗ «ηλιακή άλως», ένα εντυπωσιακό και σχετικά ασυνήθιστο μετεωρολογικό φαινόμενο, έκανε την εμφάνισή της το μεσημέρι της Δευτέρας (1/6) στον ουράνιο θόλο του Καρπενησίου.\nΗλιακή άλως στο Καρπενήσι (1/6). Φωτογραφία της Χρύσας Κεσίδου\nΗ ηλιακή άλως δημιουργείται όταν οι ακτίνες διαθλώνται ή κάμπτονται από μικρούς παγοκρυστάλλους που βρίσκονται στην ατμόσφαιρα. Το φαινόμενο παρατηρείται ιδιαιτέρως τον χειμώνα και κυρίως σε υψηλά υψόμετρα, ενώ αντιστοίχως υπάρχει και η σεληνιακή άλως.\nΣτη Μετεωρολογία η μεν "άλως η ηλιακή" συμβολίζεται με κύκλο στον οποίο φέρεται κάθετος και οριζόντια διάμετρος ως σταυρός, ενώ η "σεληνιακή άλως" με άνω ημικύκλιο με οριζόντια διάμετρο και κάθετη ακτίνα (δηλαδή το μισό του συμβόλου της ηλιακής).\nΓενικά το φαινόμενο αυτό ανήκει στις «υφεσιακές» καταστάσεις δηλαδή όταν ακολουθεί ύφεση χωρίς αυτό όμως να αποτελεί και ασφαλές προγνωστικό κριτήριο καιρού, παρότι συνήθως το ακολουθούν θύελλες. Στα γεωγραφικά πλάτη όπως της Ελλάδας, περίπου 35° - 41° το φαινόμενο αυτό κρίνεται μάλλον ασύνηθες αλλά όχι και σπάνιο, ιδίως το καλοκαίρι και τον μήνα Φεβρουάριο.


Όλοι Ρέντη την Τετάρτη! ·\nHome ΒΟΛΕΙ Olympiacos : CHALLENGE CUP Όλοι Ρέντη την Τετάρτη!\nΌλοι Ρέντη την Τετάρτη!\nΚάλεσμα στον κόσμο του Ολυμπιακού να στηρίξει την προσπάθεια τους στο μεγάλο παιχνίδι της Τετάρτης (18:00) στο Ρέντη μ’ αντίπαλο την Μπελογκόριε Μπέλγκοροντ για το ChampionsLeagueαπεύθυνε η διοίκηση και τα μέλη της ομάδας. Ο Ολυμπιακός χρειάζεται τους φιλάθλους του στο πρώτο εντός έδρας ματς στη διοργάνωση και τους υπόσχεται πως θα παρακολουθήσουν ένα θέαμα υψηλού επιπέδου. Αναλυτικά οι δηλώσεις που αφορούν την παρουσία του κόσμου στο ματς με την Μπελογκόριε:\nΠαντελής Ταρνατόρος (Αντιπρόεδρος ΤΑΑ Ολυμπιακός): «Ο Ολυμπιακός επέστρεψε φέτος στην κορυφαία διοργάνωση της Ευρώπης και την Τετάρτη δίνει ένα πολύ σημαντικό παιχνίδι στο Ρέντη μ’ αντίπαλο την ρωσική Μπελογκόριε Μπέλγκοροντ. Πρόκειται για μια από τις καλύτερες ομάδες της Ευρώπης και από τα φαβορί για την κατάκτηση του ChampionsLeague. Το μπάτζετ της είναι τεράστιο και διαθέτει παίκτες παγκόσμιας κλάσης. Είναι μια πρώτης τάξεως ευκαιρία για τον κόσμο να έρθει στο Ρέντη για να παρακολουθήσει βόλεϊ υψηλού επιπέδου».\nΔημήτρης Καζάζης (Προπονητής Ολυμπιακού): «Ο κόσμος είναι η δύναμη μας. Θεωρώ ότι η ομάδα μας αποδίδει πολύ καλύτερα έχοντας στο πλευρό της τον κόσμο. Αυτό το έχω ζήσει και ως παίκτης του Ολυμπιακού. Είναι μοναδικό. Καλούμε τον κόσμο μας να έρθει στο Ρέντη την Τετάρτη για να δει έναν σπουδαίο αγώνα που είναι σίγουρο πως το θέαμα του θα τον καθηλώσει»\nΒασίλης Κουρνέτας (Πασαδόρος Ολυμπιακού): «Η ομάδα βόλεϊ του Ολυμπιακού έχει να επιδείξει μεγάλες ευρωπαϊκές στιγμές και έχει δώσει πολύ χαρά στον κόσμο της. Οι φίλοι του Ολυμπιακού αγαπούν και στηρίζουν πάντα την ομάδα μας και τους καλούμε στο ματς με την Μπελογκόριε για να μας βοηθήσουν στο δύσκολο έργο μας».\nΣτη Θεσσαλονίκη για την πρόκριση ο Θρύλος!!!\nΣε 67 λεπτά !!! Ολυμπιακός – Πορφύρας 3-0\nΠροκλητικός ο Ρανγκελ έβγαλε φωτογραφία έξω απο το Καραϊσκάκη με τα ρούχα του Παναθηναϊκού (Pic)\nΟλυμπιακού Β΄- Πανσερραϊκός (14:45)\nΣτο +9 από την ΑΕΚ ο Ολυμπιακός – Η βαθμολογία της...\nΌΦΗ-ΟΛΥΜΠΙΑΚΟΣ 1-2 με γκολάρα Σισέ (video)\nKostas Papanikolaou : “Air Pap”… IS BACK!!! (video)\nΟλυμπιακός : Red Videos 19/01/2016\nOlympiacos : ΠΡΩΤΟΣΕΛΙΔΑ 09/10/2013\nΣαβιόλα: «Γι’ αυτό είμαι εδώ…»\nΟλυμπιακός : SUPER LEAGUE - ΚΥΠΕΛΛΟ 26/08/2013\n«Οι σχέσεις με τον Ολυμπιακό, το πλεονέκτημα της Άρσεναλ»\nOlympiacos : Μεταγραφές - Φιλικά και προετοιμασία 13/08/2014


Επίθεση με βιτριόλι: Εντάσεις στην κατάθεση του 40χρονου - «Δεν λειτουργούμε με όρους τηλεόρασης» - Pressing.gr\nΟι συνήγοροι της Ιωάννας φέρεται πως υπέβαλλαν αρκετές ερωτήσεις σχετικά με τις ερωτικές επαφές του μάρτυρα και αυτό προκάλεσε την αντίδραση του Προέδρου.\nΑνέβηκαν οι τόνοι στη σημερινή διαδικασία της δίκης για την επίθεση με βιτριόλι σε βάρος της Ιωάννα Παλιοσπύρου και συγκεκριμένα κατά τη διάρκεια της εξέτασης από την πολιτική αγωγή του 40χρονου, που φέρεται να αποτέλεσε το «μήλο της έριδος» στο μυαλό της κατηγορούμενης.\nΕιδικότερα, την έντονη παρέμβαση του προέδρου της έδρας προκάλεσαν κάποιες από τις ερωτήσεις των συνηγόρων Πολιτικής Αγωγής προς τον άδρα, ο οποίος ολοκλήρωσε την κατάθεση του.\nΟι συνήγοροι της Ιωάννας υπέβαλλαν αρκετές ερωτήσεις σχετικά με τις ερωτικές επαφές του μάρτυρα. Συγκεκριμένα, ρωτήθηκε και για πιο ιδιωτικά θέματα σχετικά με τη σχέση του με την κατηγορούμενη, με αποτέλεσμα να παρέμβει ο πρόεδρος ανακαλώντας στην τάξη τον συνήγορο που υπέβαλε αυτές τις ερωτήσεις.\nΑναστάτωση προκλήθηκε και λίγο αργότερα, όταν η Πολιτική Αγωγή ζήτησε την κατ’ αντιπαράσταση εξέταση του μάρτυρα με την κατηγορούμενη. Ο εισαγγελέας αφού ανέφερε πως δεν προβλέπεται, σχολίασε πως το δικαστήριο διατηρεί ένα επίπεδο και συνέχισε: «Δεν είναι ανάγκη να υπεισερχόμαστε σε προσωπικές λεπτομέρειες. Καλώ όλους να μη διευρύνουν το κατηγορητήριο με θέματα που δεν μας αφορούν».\nΝωρίτερα, ι άντρας που φαίνεται να προκάλεσε την ζήλια τής κατηγορουμένης όταν έκανε αίτημα φιλίας σε μέσο κοινωνικής δικτύωσης στην Ιωάννα, κατέθεσε στο δικαστήριο ότι είχε «μια χαλαρή φιλική σχέση που έγινε περιστασιακά ερωτική» με την 37χρονη Έφη.


Περιποίηση που σου αξίζει by bioten! - MamaMia.gr\nΠεριποίηση που σου αξίζει by bioten!\nΤο bioten σου προτείνει μοναδικές ιδέες για μια ομαλή μετάβαση στην φθινοπωρινή ρουτίνα και σε προτρέπει να επενδύσεις χρόνο στη φροντίδα του εαυτού σου.\nΔεν υπάρχει πιο όμορφο συναίσθημα από μια ενυδατωμένη επιδερμίδα. Η σειρά bioten Body Lotions σου χαρίζει την ενυδάτωση που χρειάζεσαι καθημερινά, καθώς έχει δράση που διαρκεί 48 ώρες και είναι κατάλληλη για όλους τους τύπους δέρματος. Αν πάλι αναζητάς πιο έντονη ενυδάτωση μπορείς να δοκιμάσεις τη σειρά bioten Body Creams, η οποία διαθέτει παχύρευστη υφή κι είναι ιδανική για τις πιο ξηρές επιδερμίδες. Κακάο, βανίλια και καρύδα είναι μόνο μερικά από τα σαγηνευτικά αρώματα που έχεις στη διάθεσή σου.


Αλμυρές Τάρτες - CheeseCake.gr\nProducts » Αλμυρά » Αλμυρές Τάρτες\nΕπιλέξτε είδος : Τάρτα Ορλεάνης 10 ατόμωνΤάρτα Ορλεάνης 20 ατόμωνΤάρτα Ορλεάνης ατομικόΜίνι ταρτάκι ΟρλεάνηςΤάρτα Σπανάκι 10 ατόμωνΤάρτα Σπανάκι 20 ατόμωνΤάρτα Σπανάκι ατομικόΜίνι ταρτάκι ΣπανάκιΤάρτα Μπέηκον Παρμεζάνα 10 ατόμωνΤάρτα Μπέηκον Παρμεζάνα 20 ατόμωνΤάρτα Μπέηκον Παρμεζάνα ατομικόΜίνι ταρτάκι Μπέηκον ΠαρμεζάναΤάρτα Μανιτάρια 10 ατόμωνΤάρτα Μανιτάρια 20 ατόμωνΤάρτα Μανιτάρια ατομικόΜίνι ταρτάκι Μανιτάρια\nΑναμειγνύουμε αλεύρι, βούτυρο και αυγό, και το κάνουμε μια μπάλα, που την αφήνουμε στο ψυγείο για 20 λεπτά. Την ανοίγουμε σε λεπτά φύλλα που τα στρώνουμε στα ταψάκια μας.\nΣωτάρουμε με ελάχιστο βούτυρο τα κρεμμύδια μαζί με τα φρέσκα μανιτάρια, αλατοπιπερώνουμε, σβήνουμε με λίγο κονιάκ, και προσθέτουμε παρμεζάνα, γάλα, κρέμα γάλακτος, και λίγο νισεστέ. Σιγο βράζουμε τη γέμισή μας μέχρι να πήξει. Μόλις κρυώσει την αδειάζουμε στο φύλλο και ψήνουμε στους 160 βαθμούς σε προθερμασμένο φούρνο.\nΣωτάρουμε το μπέηκον, προσθέτουμε τα κρεμμύδια και τα ψήνουμε μέχρι να καραμελώσουν. Προσθέτουμε αυγά, κρέμα τυρί, γάλα, κρέμα γάλακτος, νισεστέ, αλάτι, πιπέρι, και μοσχοκάρυδο. Αδειάζουμε τη γέμιση στο φύλλο και ψήνουμε στους 160 βαθμούς σε προθερμασμένο φούρνο.\nΣωτάρουμε το σπανάκι να φύγουν τα υγρά του με λίγο βούτυρο. Προσθέτουμε τις καυκαλίθρες (ανάλογα με την εποχή), μυρώνια, γκούντα, παρμεζάνα, κρέμα τυριού, αυγά, αλάτι και πιπέρι. Ανακατεύουμε καλά και αδειάζουμε τη γέμιση στο φύλλο. Ψήνουμε στους 160 βαθμούς σε προθερμασμένο φούρνο.\nΤάρτα Μπέηκον Παρμεζάνα\nΣωτάρουμε το μπέηκον, και προσθέτουμε παρμεζάνα, ανθότυρο, κρέμα τυριού, φέτα, αυγά, γάλα, κρέμα γάλακτος, νισεστέ, αλάτι και πιπέρι. Σιγο βράζουμε τη γέμισή μας μέχρι να πήξει. Μόλις κρυώσει την αδειάζουμε στο φύλλο και ψήνουμε στους 160 βαθμούς σε προθερμασμένο φούρνο.


237. Φιλοσοφία: Ελέω Θεού - Vigla\n237. Φιλοσοφία: Ελέω Θεού\n- 12 October 2019\n1. Ναι πρέπει κάποτε η μοναρχία να ήταν «ελέω Θεού».\nΚάποτε, σε χρόνους ξεχασμένους που τώρα ονομάζουμε «μυθολογία», υπήρχαν άνθρωποι με δυνάμεις που σε μας τώρα φαίνονται υπερφυσικές: σε εκείνους η νοημοσύνη, η σοφία, η αγάπη, η πίστη, η δύναμη – όλες αυτές οι ζηλευτές ιδιότητες ήταν μια ενιαία δύναμη «ελέω Θεού». Η λαλιά τους γινόταν ενέργεια, πράξη, υλοποιημένη στον κόσμο των γεγονότων. Γι’ αυτό τέτοιοι άνθρωποι γίνονταν βασιλείς, μονάρχες για να φροντίζουν τον λαό τους καθοδηγώντας, διδάσκοντας, αμείβοντας και τιμωρώντας.\nΟι επιστήμονες και ρασιοναλιστές αμφισβητούν αυτούς τους μύθους. Όντως δεν υπάρχουν αποδείξεις πως ένας τέτοιος άνθρωπος έλεγε στον αέρα να σηκωθεί και να φέρει σύννεφα και βροχή και άλλος έλεγε στο ποτάμι να σταματήσει ή στο νερό της θάλασσας να χωρίσει. Μα έτσι ερχόταν τότε η βροχή, το ποτάμι σταματούσε και η θάλασσα άνοιγε στα δύο!\n2. Οι εποχές εκείνες πέρασαν και ζούμε τώρα στη μαύρη Σιδερένια Εποχή (του Ησιόδου) στην οποία οι άνθρωποι έχουν ξεπέσει σε σθένος, νοημοσύνη, μνημοσύνη και τις άλλες μεγάλες αρετές.\nΦυσικό είναι τώρα να μη θυμόμαστε το πραγματικό ένδοξο παρελθόν μας και να νομίζουμε πως ήμασταν κτηνώδη, βάρβαρα όντα που σιγά σιγά ανακαλύψαμε την τεχνολογία (τον τροχό και άλλα εργαλεία) κι έτσι φθάσαμε στην τωρινή βαθμίδα του πολιτισμού πιστεύοντας στην πλειονότητα μας, πως ο υλικός κόσμος είναι η μόνη πραγματικότητα και πως η νοημοσύνη μας είναι ένα πολύ ευπρόσδεκτο μα τυχαίο προϊόν της διαίρεσης, σύγκρουση κι εξέλιξης μοριδίων «ύλης».\nΚαι μερικοί μονάρχες, λιγοστοί πια, συνεχίζουν «ελέω Θεού» μα δεν έχουν τώρα τις λαμπρές δυνάμεις που είχαν ακόμα και στον Μεσαίωνα – φιλοδοξίες, ναι, μα και ισχυρή θέληση, ενέργεια, γενναιότητα κάποτε και σοφία.\n3. Κάποτε, οπωσδήποτε στον 19ο αιώνα, οι μοναρχίες ήταν πολλές και οι δημοκρατίες λιγοστές. Σήμερα, μετά τον πόλεμο 1939-45 οι δημοκρατίες είναι πολλές και οι μοναρχίες λίγες.\nΟι λαοί, ακόμα και αυτοί που έχουν πίστη στο Θεό, δεν βλέπουν γιατί θα πρέπει να έχουν έναν βασιλιά ή μια βασίλισσα και την οικογένειά τους, ακόμα και αν το στέμμα δεν ανακατεύεται στην πολιτική. Τα έξοδα είναι πολλά.\nΌμως, εκτός από τα έξοδα συντήρησης της βασιλικής οικογένειας υπάρχει ένας πολύ προφανέστερος σοβαρός λόγος για την κατάργηση της μοναρχίας «ελέω Θεού».\nΟι βασιλείς και τα μέλη της οικογένειάς τους συμπεριφέρονται πια ως κοινοί θνητοί δίχως καμιά ξεχωριστή ποιότητα. Μπορεί να έχουν μορφωθεί σε καλά ιδιωτικά σχολεία και κολέγια και να έχουν κάπως ποιο ευγενική συμπεριφορά, μα δεν επιδεικνύουν καμία πράγματι ανώτερη αρετή όπως ευφυΐα, σοφία, φροντίδα για άλλους, ή κάποιο ιδιαίτερο ταλέντο για τη μουσική, τη ζωγραφική, το θέατρο.\n4. Η βασιλική οικογένεια της Βρετανίας είναι πολύ γνωστή – the House of Nicolson που επίσημα ξεκίνησε τον Ιούλιο 1917, όταν ο Γεώργιος ο 5ος αποτίναξε την παλαιά γερμανική καταγωγή και τους γερμανικούς τίτλους του, λόγω του αντι-γερμανικού δημόσιου αισθήματος στον πόλεμο 1914-18 και υιοθέτησε το όνομα Windsor.\nΗ βασίλισσα Ελισάβετ Β΄ είναι μια εξαίρετη κυρία και ικανότατη μονάρχης, όπως δείχνει το ωραίο και ρεαλιστικό σήριαλ The Crown. Μα δείχνει επίσης και γνωρίζουμε από τα ΜΜΕ, τα διάφορα σκάνδαλα (του Εδουάρδου 8ου, θείου της Ελισάβετ, του Φιλίππου, της Μαργαρίτας, της Νταϊάνας κλπ.) τα οποία πάντοτε συγκαλύπτονταν. Σχεδόν όλα τα μέλη καπνίζουν, πίνουν, επιδίδονται σε σεξουαλικές περιπέτειες, κάποτε και σε ναρκωτικά, όπως πάμπολλοι κοινοί άνθρωποι. Οι ίδιοι απαιτούν σεβασμό και νομίζουν πως είναι ξεχωριστοί, υψηλοί αριστοκράτες, γαλαζοαίματοι, μα στην πραγματικότητα, είναι κοινοί, κοινότατοι μα πολύ πλούσιοι θνητοί.\nΈχουν λησμονήσει πως ο σεβασμός και η αγάπη που ο λαός δείχνει είναι προς τον υψηλό θεσμό που εκπροσωπούν και όχι την ανόητη, ανώριμη προσωπικότητα τους.\n5. Όταν σπούδαζα στο Λονδίνο, γνώρισα έναν γόνο μιας κατώτερης αριστοκρατικής οικογένειας. Γίναμε φίλοι και κάποια ώρα γνώρισα την οικογένεια, τον αδελφό και τους γονείς του.\nΜου εξήγησαν πως η αριστοκρατία ήταν όπως ράτσα καθαρόαιμων αλόγων. Με την εκπαίδευση και τις παραδόσεις τους ξεχώριζαν.\nΔεν είπα τίποτα διότι τότε δεν γνώριζα πολλά.\nΗ αναλογία δεν ευσταθεί καθόλου. Τα άλογα μπορεί με την κατάλληλη ευγονική να γίνουν ξεχωριστή, ανώτερη ράτσα, ταχύτερα και ομορφότερα. Μα οι άνθρωποι εκλεπτύνονται και εξευγενίζονται μόνο με καλή ανατροφή και παιδεία. Μπορεί κάλλιστα να γεννηθεί κάποιος σε αριστοκρατική/βασιλική οικογένεια και να εξελιχθεί σε ανώμαλο έκφυλο γλεντζέ ή κακοποιό, όπως συμβαίνει με πολλά βλαστάρια μιας πολυπληθούς βασιλικής οικογένειας και άλλων αριστοκρατών.\nPrevious article Μια από τα ίδια\nNext article Τι είναι το ΕΑΜ;


Στην παρούσα εργασία γίνεται παρουσίαση και κριτική βιβλίων σχετικά με το θέμα: «Η Άρτα και η Μουσική της, από την άλωση της Κωνσταντινούπολης (1453) έως την επανάσταση του 1821». Για την εργασία αυτή χρησιμοποιήθηκαν τα παρακάτω, τρία σε αριθμό, βιβλία:\nΑρτινά Ιστορικά Θέματα του Γιάννη Τσουτσινού\nΤουρκοκρατούμενη Άρτα και Κλήρος του Κωνσταντίνου Τσιλιγιάννη\nΜουσικός χάρτης του Ελληνισμού - Μουσική από την Ήπειρο σε επιστημονική επιμέλεια του Γιώργου Κοκκώνη.\nΗ σειρά που επέλεξα, για την παρουσίαση και κριτική των βιβλίων δεν είναι τυχαία. Το πρώτο και δεύτερο βιβλίο έχει πολλά ιστορικά στοιχεία, ενώ το τρίτο αναφέρεται περισσότερο στην μουσική.\n1. Αρτινά Ιστορικά Θέματα του Γιάννη Τσουτσινού\nΗ διάρθρωση του βιβλίου Αρτινά Ιστορικά Θέματα του Γιάννη Τσουτσινού, ξεκινάει με τα περιεχόμενα και το προλογικό σημείωμα. ‘Έπειτα χωρίζεται σε τέσσερα μεγάλα κεφάλαια: στα μελετήματα, στα σημειώματα, στα μικρά Αρτινογραφήματα και ο θάνατος της Αμβρακίας.\nΣτον πρόλογο αναφέρεται στις δυσκολίες που μπορεί να αντιμετωπίσει κάποιος, ο οποίος δεν είναι ερευνητής, αλλά ταυτόχρονα μιλάει και για τον ίδιο. Επίσης, γίνεται αναφορά στις πηγές που βασίστηκε για την μελέτη του. Λέει ακόμα, ότι είχε την φιλοδοξία να συνδέσει μια γενική ιστορία της Αμβρακίας και της Άρτας, αλλά τελικά συνειδητοποίησε ότι ήταν πάνω από τις δυνάμεις του. Ελπίζει επίσης, ότι ερευνητές θα μπορέσουν να συνθέσουν μια ολοκληρωμένη ιστορία της Αμβρακίας και της Άρτας. Τέλος, μνημονεύει παραπομπές για μέρη του βιβλίου του, που χρησιμοποιήθηκαν για μελέτες ερευνητών.\nΣτα μελετήματα γίνεται αναφορά στα τοπωνύμια της Άρτας. Επίσης, μιλάει για το δεσποτάτο της Ηπείρου, που είναι πρόδρομος του νεοελληνικού εθνισμού. Αναφέρεται στις απόπειρες που έγιναν, από την μεριά των Τούρκων για την κατάκτηση της Άρτας και του Δεσποτάτου της Ηπείρου, έως και το 1449. Η κυριότερη στιγμή όμως, είναι αυτή της άλωσης της Κωνσταντινούπολης το 1453. Ημερομηνία σταθμός για όλο τον ορθόδοξο ελληνισμό. Έπειτα κάνει λόγω για το γεφύρι της Άρτας. Υπάρχουν πολλές παραλλαγές του γνωστού δημοτικού τραγουδιού, θεατρικά και όπερες, ποιήματα, διηγήματα ή δοκίμια, ακόμα και εικονογραφημένο κείμενο για μικρά παιδιά, σχετικά με το γεφύρι της Άρτας. Σε δημοσιεύσεις σχετικά με την χρονολογική περίοδο που χτίστηκε η γέφυρα, οι απόψεις διίστανται. Το επικρατέστερο, από το σύνολο των δημοσιεύσεων, είναι ότι η γέφυρα κατασκευάστηκε πολύ πριν της δημιουργίας του Δεσποτάτου της Ηπείρου και της ρωμαϊκής αυτοκρατορίας. Το καταληκτικό συμπέρασμα είναι, ότι η γέφυρα χτίστηκε κατά την ελληνιστική περίοδο. Χτίστηκε και ξαναγκρεμίστηκε, στην διάρκεια των χρόνων, με αποτέλεσμα τα θεμέλια της γέφυρα να χρονολογούνται, από την ελληνιστική περίοδο, αλλά το τελευταίο γκρέμισμα και ξαναχτίσιμο, έγινε στις αρχές του 17ου αιώνα. Επίσης, το τραγούδι δεν είναι δημιούργημα του 17ου αιώνα, αλλά προγενέστερων χρόνων, την εποχή του Μεσαίωνα. Οι στίχοι αναπλάθονταν σύμφωνα με το πέρασμα των χρόνων και τις διάφορες περιπέτειες του γεφυριού.\nΤο επόμενο μελέτημα έχει τίτλο: Ιμπραήμ το ηπειροτόπουλο που έγινε μέγας βεζίρης. Τον 16ο αιώνα βρέθηκε στην Κωνσταντινούπολη και αναδείχθηκε ταχύτατα στα υψηλότερα αξιώματα του τουρκικού κράτους, ενώ μόλις 30 χρονών έφτασε στο αξίωμα του μεγάλου Βεζίρη 1523 του αντιναυάρχου και αρχηγού στρατού. Τελικά είχε τραγικό θάνατο το 1536. Μιλάει για τον τόπο καταγωγής, ποιο ήταν το ελληνικό του όνομα και πως βρέθηκε στην Τουρκία. Για όλα τα παραπάνω οι απόψεις διίστανται. Το μόνο σίγουρο είναι ότι ο Ιμπραήμ ήταν Ηπειρώτης. Τα χρόνια που ήταν μεγάλος βεζίρης ο Ιμπραήμ, εκδόθηκε το φιρμάνι με το οποίο η Αρκτική Ελλάδα διαιρέθηκε σε 15 χώρες, τα γνωστά καπετανάτα. Σε κάθε μία από αυτές, αναγνωρίστηκε σαν επιτόπια αρχή, κάποιος οπλαρχηγός καπετάνιος χριστιανός, για την περιφρούρηση και την ασφάλεια της περιοχής.\nΣτο μελέτημα με τίτλο «Οι κλέφτες του βάλτου και ο Χρήστος Μηλιώνης, Το Κομπωτή, ο Κομπότης, ο κατής και ο Δεσπότης» αρχικά αναφέρεται στο πασίγνωστο δημοτικό τραγούδι που αρχίζει με τον στίχο ''κάτω στου βάλτου τα χωριά'', που έχει καταχωρηθεί, σε όλες τις συλλογές δημοτικών τραγουδιών, με ποικίλους τίτλους. Μερικοί από τους συλλογείς, προχωρούν στο σχολιασμό των δεκαέξι οκτασύλλαβων και ομοιοκατάληκτων στίχων του καθώς και σε αντιπαράθεση των μικροδιαφορών που παρατηρούνται. Χορεύεται ως τσάμικο. Ασχολείται, αφενός με το στίχο «γράφουνε και στο κομπότη» και αφετέρου με την χρονική - ιστορική σχέση αυτού του τραγουδιού, με το δημοτικό τραγούδι Χρήστος Μηλιώνης (βλ. παράρτημα) Και τα δύο αυτά δημοτικά τραγούδια, χρονολογούνται στα μέσα του 18ου αιώνα. Επίσης, από το σύνολο των στίχων του, διαπιστώνει ότι οι κλέφτες του βάλτου φοβερίζουν τους Τούρκους της Άρτας και ζητάν από αυτούς να δώσουν στους κλέφτες το αρματολίκι που τους αφαίρεσαν. Μέσα από αυτά, αλλά και από αναφορές διερευνά, σε ποιόν απευθύνθηκαν οι κλέφτες σχετικά με το αίτημά τους και ποιος ήταν ο καπετάνιος τους.\nΣτο προτελευταίο μελέτημα, γίνεται λόγος για την κόπραινα, προπολεμικό επίνειο-τοπωνύμιο της Άρτας. Το συναντάμε, κατά τις αρχές του 14ου αιώνα αλλά και μετά τον 15ο αιώνα, σε πολλά αρχεία και έγγραφα που σώζονται. Παραθέτονται ακόμα, στοιχεία σχετικά με την εμπορική της δραστηριότητα.\nΣτο τελευταίο μελέτημα με τίτλο: Πριν Από Τριακόσια Χρόνια: Η Καταστροφή της Άρτας Από τον Λυμπεράκη Γερακάρη (1696), ιστορεί περιληπτικά τον βίο και την πολιτεία του τολμηρού και αντιφατικού πολεμιστή - τυχοδιώκτη Λυμπεράκη Γερακάρη. Η εξόρμηση προς την Άρτα, αντί να αποβεί ωφέλιμη, κατέληξε σε μία μεγάλη καταστροφή. Λεηλασία, αιχμαλωσία κατοίκων, αρπαγή περιουσιών, κλοπή ιερών σκευών ήταν το αποτέλεσμα της επιδρομής του Γερακάρη. Οι Αρτινοί έγραψαν σχετικό ποίημα επάνω στη θλίψη τους (βλ. παράρτημα) αλλά και διαμαρτυρήθηκαν με αποστολή σωρείας εγγράφων (βλ. παράρτημα) προς τους Βενετούς, όπου ζητούσαν την απελευθέρωση αιχμαλώτων και την αποκατάσταση ζημιών, λόγω του ότι είχε γίνει συμφωνία μεταξύ Αρτινών και Βενετσιάνων, ως προς την εξασφάλισή της και προστασία της, από κάθε επιδρομή βενετσιάνικων δυνάμεων με αντίτιμο 1500 ρεάλια. Παρόλο που διαπιστώθηκε, ότι το αντίτιμο είχε καταβληθεί, δεν υπήρξε ποτέ καμία αποζημίωση, ενώ παράλληλα αποποιήθηκαν των ευθυνών.\nΜελετήματα τα οποία υπάρχουν στο βιβλίο αλλά δεν έγινε εκτενείς αναφορά σε αυτά, λόγω του ότι δεν έχουν σχέση με το χρονικό ή το τοπικό πλαίσιο της παρούσης εργασίας είναι τα παρακάτω:\nΑμπρακία και Άραχθος δύο ομόγονες λέξεις, Ο πόλεμος στον Αμβρακικό στα 1828-1829, Επιφανή ζώα στην ερίβωλο, ευδαίμονα και κλεινή Αμβρακία, Το τραγικό τέλος των αιακίδων, Πριν από εκατό Χρόνια: Ο "Ατυχής" Πόλεμος του 1897 και το ηπειρώτικο μέτωπο (Κλεμανσώ: "Gloria Victis"),Στην Αμβρακία, Ο 10ος άθλος του Ηρακλή; Το Προδρομικό Κίνημα των Αρτινών Αγροτών (1882),Αρισταγόρας ο Αμβρακιώτης Βοαδρομός, Η Δημοκρατία των Αμβρακιωτών Προγενέστερη Από Την Δημοκρατία των Αθηναίων.\nΣτο πρώτο σημείωμα με τίτλο ‘’Η Άρτα τουρκεύει’’ γίνεται λόγος, για την κατάκτηση της Άρτα το 1449, η οποία μένει υπόδουλη στους τούρκους για τα επόμενα τετρακόσια πενήντα χρόνια.\nΣτο επόμενο σημείωμα με τίτλο: Στα Χρόνια του Αλί Πασά, Αίμα στην Μητρόπολη Της Άρτας. Μιλάει για τις σχέσεις Σουσμάνου και Βελή, στην γιορτή της πρωτομαγιάς, αλλά και περιγράφει την γιορτή – γλέντι, κάνοντας αναφορά στη μουσική και το χορό του γλεντιού. Επίσης, γίνεται λόγος για τον τρόπο που σκοτώθηκε ο Σουσμάνος και ο γιός του, αλλά και την εξέλιξη του γλεντιού, έπειτα από τον θάνατο.\nΣτο σημείωμα με τίτλο «Σφαγές στην Άρτα Το 1821» περιγράφει. τη μετανάστευση Γιαννιώτικων οικογενειών προς την Άρτα και ειδικότερα της οικογένειας Κουτσαλέξη, λόγω του ότι διαφαινόταν, ότι τα μουσουλμανικά στρατεύματα θα χτυπήσουν τον Αλί Πασά στα Γιάννενα. Έπειτα παραθέτει ένα κείμενο (βλ. παράρτημα) του Αλέξη Κουτσαλέξη, υιό της οικογενείας Κουτσαλέξη, στο οποίο περιγράφει τις αναμνήσεις του, από την επανάσταση αλλά και τις κακουχίες της εποχής εκείνης.\nΣτο τελευταίο σημείωμα με τίτλο: Άκαρπη Απόπειρα των Ορσίνι. Γίνεται λόγος, για την ανασύσταση του Δεσποτάτου. για την εξέγερση των Ελλήνων κατά των Τούρκων και τις προσπάθειες τους, να συγκινήσουν τους Ευρωπαίους και να έχουν την συμπαράστασή τους. Τις εξεγέρσεις αυτές, τις κατέγραψαν οι Έλληνες σε δημοτικά τους τραγούδια\nΣημειώματα τα οποία υπάρχουν στο βιβλίο, αλλά δεν έγινε εκτενείς αναφορά σε αυτά, λόγω του ότι δεν έχουν σχέση με το χρονικό ή το τοπικό πλαίσιο της παρούσης εργασίας είναι τα παρακάτω: Συγγενείς των Ελλήνων; Του Κίτσου η μάννα, Δύο Αρτινά Διαβατήρια του 19ου Αιώνα, Ο Αχιλλέας Της Ρωμιοσύνης, Τελευταία νύχτα της Σκλαβιάς, Πρώτη μέρα της Λευτεριάς. Οι δύο πρώτες εφημερίδες της Άρτας, "Πριν Ανθίσει η Σούβλα" (Στο αρχοντικό του Λιδωρίκη όταν ο Μακρυγιάννης ήταν Χοσμεκιάρης),Οι Δήμαρχοι της Άρτας Από το 1883-1943.\nΣτο πρώτο μικρό Αρτινογράφημα με τίτλο «το ρολόι» μιλάει για το πότε, που, πως και γιατί χρίστηκε το ρολόι και τις υπηρεσίες που προσέφερε, καθώς και για τα στάδια ολοκλήρωσής του. Μας περιγράφει επίσης, την πλατεία του ρολογιού και την γύρω περιοχή.\nΣτο δεύτερο μικρό Αρτινογράφημα με τίτλο «Η Παργιορίτσα» μιλάει για έναν επιβλητικό και αρχιτεκτονικά πρωτότυπο βυζαντινό ναό της Άρτας. Διίστανται οι απόψεις, για το χρόνο που χτίστηκε ο ναός και την προέλευση του ονόματος Αναφέρεται επίσης. σε έναν μύθο, στην λειτουργικότητα του ναού κατά τον 16ο, 17ο, 18ο και 19ο αιώνα, και στην προσπάθεια βεβήλωσης του ναού από τους Τούρκους. Η πτώση μιας κολώνας του ναού, που προκάλεσε το θάνατο ενός ιμάμη, θεωρήθηκε θεϊκό μήνυμα και σταμάτησαν την καταστροφή του.\nΣτο τρίτο μικρό Αρτινογράφημα με τίτλο «Το κάστρο» αναφέρεται, στις διαστάσεις, στην τοποθεσία, στον τρόπος και την χρονική περίοδο κατασκευής, στις επισκευές, στο πότε χρησιμοποιήθηκε και με ποιο τρόπο και στις πολιορκίες του κάστρου. Γίνεται επίσης, εκτενή περιγραφή της χαρτογράφησης του κάστρου και της γύρω περιοχή του.\nΣτο τέταρτο μικρό Αρτινογράφημα με τίτλο «Το πηγάδι της Αγιά-Θοδώρας» αναφέρεται, σε ένα δημοτικό τραγούδι του 1400-1500μ.Χ, που οι στίχοι του (βλ. παράρτημα) μιλάνε για το νερό της Άρτας, το οποίο χαρακτηρίζεται ως το νερό της λησμονιάς και γίνεται λόγος για την σύνδεσή του, με τους θρύλους του πηγαδιού της Αγίας Θοδώρας.\nΣτο πέμπτο μικρό Αρτινογράφημα με τίτλο «Οι πόρτες’», γίνεται αναφορά, στα απομνημονεύματα του Μακρυγιάννη και συγκεκριμένα περιγράφει την περίφημη μάχη της Άρτα το 1821. Επίσης «Οι πόρτες» που αναφέρει στα απομνημονεύματά του ο Μακρυγιάννης, μέσα από το βιβλίο Ελλάδα ζωγραφική, περιγραφική και ιστορική" του Γουώρντσγουώρθ, φαίνεται να βρίσκονται στα βορειοανατολικά του βουνού, κοντά στην εκκλησία Παναγία Φανερωμένη. Έτσι οι πόρτες, στις οποίες αναφέρεται ο Μακρυγιάννης, ήταν δύο πύλες του αρχαίου τοίχους της Αμβρακίας.\nΣτο έκτο μικρό Αρτινογράφημα με τίτλο «Η κασσοπίτρα», αναφέρεται σε ένα ιστορικό εκκλησάκι, που χτίστηκε στα 1732 και γκρεμίστηκε 1818. Η κασσοπίτρα δεν ήταν μόνο εκκλησάκι. Λειτούργησε ως κρυφό σχολειό και τόπος ταφής επαναστατών. Η εικόνα της Κασσοπίτρας θεωρείτε θαυματουργή. Μιλαει επίσης, για την προέλευση του ονόματος της.\nΣτο έβδομο μικρό Αρτινογράφημα με τίτλο «Το Μονοπλιό», αρχικά περιγράφει, το Μονοπλιό, την λειτουργικότητά του και την προέλευση της λέξης.\nΣτο όγδοο μικρό Αρτινογράφημα με τίτλο «Ταμπακιάδες», αναφέρεται στην τοποθεσία της συνοικίας βυρσοδεψών η Δάφνη ή αλλιώς Ταμπακιάδες αλλά και στο επάγγελμα του βυρσοδέψη. Τέλος λέει, για ποιο λόγο ονομάστηκε έτσι και ποια η προέλευσή της ονομασίας.\nΣτο ένατο μικρό Αρτινογράφημα με τίτλο «Αλμπαναριά», αναφέρεται στη συνοικία του παντοκράτορα και στο επάγγελμά των κατοίκων της, πεταλωτές. Γίνεται επίσης λόγος, για την προέλευση της λέξης Αλμπαναριά.\nΣτο δέκατο μικρό Αρτινογράφημα με τίτλο «Τουρκοπάζαρο-Ρωμιοπάζαρο», αναφέρεται, στον τόπο κατοικίας των Τούρκων στην Άρτα και στην τοποθεσία του Τουρκοπάζαρου. Μιλάει επίσης, για το τι υπήρχε στην γύρω περιοχή και συγκεκριμένα αναφέρεται σε ένα καφέ αμάν. Τέλος, γίνεται λόγος, για την τοποθεσία του ρωμιοπάζαρου και κάνει περιγραφή της αγοράς και των μαγαζιών των Ελλήνων.\nΣτο ενδέκατο μικρό Αρτινογράφημα με τίτλο «Οβραίϊκα», αναφέρεται, στην τοποθεσία της συνοικίας που κατοικούσαν οι Εβραίοι και στον επαγγελματικό τους προσανατολισμό.\nΣτο δωδέκατο μικρό Αρτινογράφημα με τίτλο «Μουχούστι», γίνεται λόγος, για το προάστιο της Άρτας Μουχούστι και τι το περιβάλλει, την εποχή της τουρκοκρατίας. Η λέξη Μουχούστι έχει 2 έννοιες για τους Αρτινούς. Η συνοικία και η ετήσια ζωοπανήγυρη. Η άποψή του είναι, ότι η λέξη Μιχούστι και όχι Μουχούστι είναι Αρβανίτική και όχι τούρκικη, και σημαίνει εμποροπανήγυρη,. Από τους Αρβανίτες ονομάστηκε έτσι η συνοικία, γιατί σε αυτή γινόταν το πανηγύρι και έρχονταν πολλοί να ψωνίσουν από την Αρβανιτιά. Οι Τούρκοι είχαν άλλη λέξη για την ζωοπανήγυρη. Την έλεγαν ατ-παζάρ. Επίσης, γίνεται λόγος, για την συνοικία Μουχούστι σε κείμενα που αναφέρουνε την μάχη της Άρτας και την καταστροφή του Σεράι από τους Έλληνες.\nΣτο δέκατο τρίτο μικρό Αρτινογράφημα με τίτλο «Αϊ-Μηνάς (η Πουντιάστρα)», γίνεται αναφορά, στην πλατεία "τ' Αϊ-Μηνά" που δεν είναι τίποτα άλλο από ένα τρίστρατο. Σε αυτό το τρίστρατο, ήταν συγκεντρωμένα τα αρχοντικά της Άρτα, την περίοδο της τουρκοκρατίας. Τέλος παραθέτει ένα απόσπασμα του Πενταγιώτη, στο οποίο γίνεται η περιγραφή της περιοχής του Αϊ Μηνά(βλ. παράρτημα). Επίσης μιλάει, για το πηγάδι στην πλατεία του Αϊ Μηνά. Τέλος, οι παλιοί την πλατεία αυτή την λέγανε και Πουντιάστρα λόγω τον ρευμάτων που υπήρχανε.\nΣτο δέκατο τέταρτο μικρό Αρτινογράφημα με τίτλο «Ο λόφος της Μητρόπολης», αναφέρεται στην γεωγραφική θέση του λόφου. Μιλάει με προβληματισμό, για την χρονολογική περίοδο που χτίστηκε η Μητρόπολη. Το σίγουρο είναι, ότι τα κτίριά της κατεδαφίστηκαν το 1726 και χτίστηκαν στη θέση τους καινούρια, ενώ το 1779 χτίστηκε η εξωτερική πύλη. Επίσης, προβληματίζεται για το λιοντάρι της πύλης. Αναφέρει ακόμα, την χρήση και κατάληψη από τους Τούρκους των κτιρίων της Μητρόπολης. Τέλος, μιλάει ξανά, για τον αποκεφαλισμό του Σουσμάνου και του γιού του.\nΣτο δέκατο πέμπτο μικρό Αρτινογράφημα με τίτλο «Τοπ –Αλτί», μιλάει για την αγροτική περιοχή της Άρτας, η οποία χωριζόταν σε μικροϊδιοκτησίες (μούλκια) και τα περίχωρά της. Γίνεται αναφορά, στην παραγωγή της και την παρουσία υδάτινου στοιχείου. Τέλος, γίνεται λόγος για την σημασιολογία της λέξης τοπ αλτί.\nΣτο προτελευταίο μικρό Αρτινογράφημα με τίτλο «Χάζι – Οβασί», αναφέρεται, στην ονομασία του κάμπου της Άρτας ήταν Χάζι - Οβασί. Έπειτα μιλάει, για την σημασιολογία των λέξεων αυτών. Επίσης, περιγράφει τον κάμπο και αναφέρεται στην ευαισθησία των Τούρκων προς αυτόν.\nΣτο τελευταίο μικρό Αρτινογράφημα με τίτλο «Χάλα – Χάλα», μιλάει για ένα μικρό γεφύρι, που χτίστηκε το 1650 και γκρεμίστηκε 1965. Επίσης, αναφέρει τη χρησιμότητα και την ονομασία του γεφυριού, καθώς και της συνοικίας που το περιβάλλει. Γίνεται η περιγραφή του γεφυριού και του περιβάλλοντα χώρου.\nΣτο τέταρτο μέρος με τίτλο: Ο Θάνατος της Αμβρακίας, υπάρχει ένα κείμενο σχετικό με την παρούσα εργασία με τίτλο ‘’Το τείχος, το Ασκληπιείο, το Πύρρειο και η ακρόπολη της Αμβρακίας’’. Σε αυτό, ο Γιάννης Τσουτσινός, μιλάει αρχικά, για το τείχος (βλ. παράρτημα), την γραμμή - τις γραμμές που ακολουθούσε και τα τούνελ κάτω από αυτό. Έπειτα, γίνεται λόγος, για το Πύρρειο, για το Ασκληπιείο και την ακρόπολη της Αμβρακίας.\nΣτο τέταρτο μέρος του βιβλίου, υπάρχουν κείμενα, στα οποία, δεν έχει γίνει εκτενείς αναφορά σε αυτά, λόγω του ότι δεν έχουν σχέση με το χρονικό ή το τοπικό πλαίσιο της παρούσης εργασίας είναι τα παρακάτω: "Τα προφαινόμενα από της Εσπέρας Νέφη...", Ο Φλαμίνινος " του ποδός Λύσας την Ελλάδα του τραχήλου δέδεκει", Η αυτονομία, η ακμή και το προθανάτιο άγχος της Αμβρακίας, Ο ύπατος Φούλβιος και ο ποιητής Έννιος έξω από τα τείχη της Αμβρακίας, Η επίμονη αντίσταση, η συνθηκολόγηση και ο θάνατος της Αμβρακίας, Η ερήμωση της Αμβρακίας.\nΤουρκοκρατούμενη Άρτα και Κλήρος του Κωνσταντίνου Tσιλιγιάννη\nΣτο παρόν βιβλίο δεν έχει ούτε εισαγωγή, ούτε πρόλογο, δεν χωρίζεται σε κεφάλαια και δεν έχει επίλογο. Αποτελεί ένα ενιαίο κείμενο.\nΗ Άρτα, κατά την περίοδο της τουρκικής τυραννίας, ήταν έδρα βοεβόδων και σημαντική κοσμόπολη (βλ. παράρτημα). Κάνει, μια σύντομη μορφολογική περιγραφή, στον πολεοδομικό και κοινωνικοπολιτισμικό ιστό της πόλης. Οι βοεβόδες της Άρτας, πλήρωναν αρματολούς, διότι δρούσαν ληστές στα περίχωρα. Οι Φιλέλληνες, στα κείμενά τους, έκαναν αναφορά στους μητροπολίτες και τον κλήρο, στους τούρκους διοικητές, τους κατήδες και τους Οθωμανούς, στο εμπόριο και στην παραγωγή. Διατύπωσαν, θετικά σχόλια για την Άρτα και τους κατοίκους της. Επίσης, μέσα στο κείμενο, αναφέρονται οι ενδυματολογικές διαφορές Τούρκων και Ελλήνων. Μιλούσαν όλοι την νεοελληνική γλώσσα, χρησιμοποιώντας σπάνια λίγες τούρκικες ή ιταλικές λέξεις. Η ορθοδοξία, ήταν κάτι παραπάνω από θρησκευτικό δόγμα. Ήταν το πνευματικό πλαίσιο, μέσα στο οποίο, εκφραζόταν η εθνική τους συνείδηση. Ο εθνικός τους ύμνος, ήτανε το ''τη υπερμάχω στρατηγώ''. Δεν γίνανε ομαδικοί εξισλαμισμοί και οι ατομικοί ήταν λιγότεροι σε σύγκριση με την υπόλοιπη Ήπειρο. Επί τουρκοκρατίας, δεν έχουμε σπαχήδες ή αξιωματούχους Αρτινούς, στον Τουρκικό στρατό. Επίσης μιλάει, για την στρατολόγηση μη μουσουλμάνων νέων κάτω των 18 ετών και την κατάργηση αυτής το 1632. Κάποιοι γενίτσαροι και σπαχήδες κατά βάθος πίστευαν, ότι ήταν Έλληνες και όσο μπορούσαν βοηθούσαν τους Γραικούς ή ακόμα και αποχωρούσαν. Δεν υπήρχε το φαινόμενο του κρυπτοχριστιανισμού και δεν υπήρχαν μετακινήσεις πληθυσμών. Γίνεται λόγος ακόμα, για τις επαγγελματικές ασχολίες των χριστιανών Αρτινών. Η Άρτα, λόγω διοικητικής και εθνικής καταπίεσης, εμφάνισε καθυστερημένη οικονομία, αφού εξήγαγε προϊόντα, χωρίς μεταποίηση και ο φυσικός της πλούτος παρέμενε ανεκμετάλλευτος. Η μαθήτευση στα επαγγέλματα, ήταν παραμελημένη και οι τέχνες παρακμασμένες. Ελάχιστα ήταν τα δημοτικά τραγούδια, τα οποία λειτουργούσαν καταλυτικά, στην συμπεριφορά των ραγιάδων και αξιόλογες βυζαντινές εικόνες, γινόταν σε μοναστήρια και σε ορισμένα καλλιτεχνικά οικοδομήματα στην πόλη. Με εξαίρεση ελάχιστους ηγούμενους και μητροπολίτες, η προφορική παράδοση έμενε ορφανή. Στην Άρτα, υπήρχαν συντεχνίες, παρόλο που δεν υπήρχε καλή οργάνωση σε αυτές. Κάθε χρόνο, γινόταν ξεχωριστή γιορτή, για τον προστάτη τους άγιο, η οποία κατέληγε σε γλέντι. Οι συντεχνίες μαζί με την εκκλησία, κατέβαλαν προσπάθειες, για την ανακούφιση της κοινωνικής δυστυχίας και της σκληρής σκλαβιάς.\nΈνα από τα επαγγέλματα που γνώρισαν άνθιση, ήταν το εμπόριο. Πολλοί έμποροι, κατάφεραν να αναδυθούν στην ιεραρχία, όχι μόνο της τοπικής κοινωνίας, αλλά και εκτός αυτής. Ήταν, αυτοί που βοήθησαν την Άρτα και τους Αρτινούς. Τα προϊόντα που εμπορεύονταν ήταν ο καπνός, το αυγοτάραχο και τα γουναρικά. Η Άρτα, φτάνει στις αρχές του 18ου αιώνα, να έχει μεγάλη εμπορική ανάπτυξη. Γινόταν συναλλαγές με το εξωτερικό και λειτουργούσαν σε αυτήν, μεγάλοι εμπορικοί οίκοι που τους διεύθυναν Αρτινοί και ξένοι. Εξαιτίας, πολιτικών και εμπορικών λόγων, ιδρύθηκαν στην Άρτα προξενεία και υποπροξενεία, που τα περισσότερα ήταν συγκεντρωμένα σε μία περιοχή. Η οικονομική δραστηριότητα, ήταν στα χέρια των Χριστιανών Αρτινών. Λόγω καλής εικονικής κατάστασης, δεν είχαν προβλήματα με τους Τούρκους, μέσω δωροδοκιών. Είχαν να αντιμετωπίσουν όμως, την καχυποψία των κατακτητών και τις επιδρομές των ληστών. Οι υπόλοιποι, ζούσαν κάτω από την πίεση και τους κινδύνους. Έτσι, συμπεριφέρονταν με κουτοπονηριά και δουλοπρέπεια. Επίσης, αναφέρονται στοιχεία, για τον χαρακτήρα, την κοινωνική και καθημερινή ζωή, τα ήθη και τα έθιμά των Αρτινών. Εξέλεγαν δικούς τους κοινοτάρχες και αστυνομικούς. Συγκέντρωναν οι ίδιοι τους φόρους, με απώτερο στόχο την αυτοδιοίκηση της κοινότητας και τη συμμετοχή τους σε κοινωνικές εκδηλώσεις, με κορυφαίες τις θρησκευτικές. Εκτός από την μεγάλη γιορτή της Λαμπρής (βλ. παράρτημα), μεγάλες γιορτές γινόταν, για την Παναγία και την Αγία Παρασκευή. Στα Τζουμερκιώτικα χωριά της Άρτας, ο χορός το καγκελάρι, εκτός από κοινωνικό και ψυχαγωγικό σκοπό είχε και εθνικό. Στον συγκεκριμένο χορό, αντάλλασαν άποψης για τους τρόπους προφύλαξης ή διεξαγωγής του αγώνα, ενάντια στους Τούρκους. Παρακάτω αναφέρει, ονόματα Αρτινών, οι οποίοι διακρίθηκαν, σε διάφορους τομείς κατά την τουρκοκρατία. Το 1804, επιχειρείτε έξοδος και τα γυναικόπαιδα, λόγω του χαλασμού, πέφτουν από τον γκρεμό. Γίνεται λόγος, για την συμβολή των κλεφτών και των αρματολών, την εποχή της τουρκοκρατίας, για την στήριξη και απελευθέρωση των Ελλήνων και την σχέση τους, με τους απλούς κατοίκους της Άρτας, που καταστράφηκε και λεηλατήθηκε αρκετές φορές. Στα μέσα του 18ου αιώνα, η ζωή ήταν αφόρητη. Καταστράφηκε περισσότερο από τους αρματολούς, ενώ στήριξη του τόπου και των κατοίκων του αποτελούσε ο κλήρος. Εκτός από τις λεηλασίες, ο λαός της υπέφερε από θανατηφόρες επιδημίες πανώλης. Μιλάει ακόμα, για την κατανομή των οικοπέδων και την παρακμή του εμπορίου, στα τέλη του 18ου αιώνα. Αναφέρεται επίσης, στην πληθυσμιακή κατανομή. Έπειτα γίνεται λόγος, για τις κοινωνικοπολιτικές εξελίξεις, από το 1454 μέχρι τα τέλη του 18ου αιώνα και τον πολύ σημαντικό ρόλο που έπαιξε η θρησκεία και η εκκλησία, στα χρόνια της σκλαβιάς (βλ. παράρτημα). Υπήρχε, ελεύθερη άσκηση θρησκευτικών καθηκόντων, αν εξαιρέσει κανείς, μεμονωμένα περιστατικά απαγόρευσης, που ο κλήρος κατάφερνε να τα ξεπερνά, συμβάλλοντας στην αποκατάσταση της εθνικής ελευθερίας μέσα από "συμβιβασμούς", "διαπραγμάτευση" και "διπλωματία". Ισπανοί και Βενετοί, απελευθέρωσαν την Άρτα, για μικρό χρονικό διάστημα, μετά το πέρας 80 χρόνων, από την προσπάθεια του μητροπολίτη Γαβριήλ Γ’, για εμπορικούς και πολιτικούς λόγους. Ο κλήρος, κατά το ρωμαϊκό δίκαιο, συμμετείχε στην απονομή δικαιοσύνης μέχρι και την τουρκοκρατία. Στην Άρτα, υπήρχαν επί τουρκοκρατίας δικαστήρια: α) για την ακίνητη ιδιοκτησία, β) διοικητικό, όπου αντιπροσωπεύονταν οι τρεις εθνικότητες Έλληνες, Τούρκοι και Εβραίοι, γ) το ποινικό, δ) το εμποροδικίο, ε) η δικαστική εκκλησιαστική αρχή μητροπόλεως και στ) η Ιουδαϊκή συνέλευση. Οι ποινές που επιβαλλόταν, ήταν κυρίως θρησκευτικού τύπου, αλλά δεν έλειπαν και περιπτώσεις που επιβαλλόταν ο ραβδισμός.\nΠαρακάτω αναλύει, το πως ο κλήρος, βοηθούσε τους χριστιανούς, σε οικονομικό και μορφωτικό επίπεδο, λόγω της κοινωνικής του ιδιότητας. Τέλος μιλάει, για την ζωή των κληρικών και των νεομαρτύρων, αλλά και την συνεισφορά τους, σε όλα τα επίπεδα, ιδιαιτέρως όμως στην εκπαίδευση, η οποία διαμόρφωσε την ελληνική-εθνική συνείδηση.\nΜουσικός χάρτης του Ελληνισμού - Η μουσική της Ηπείρου σε επιμέλεια του Γιώργου Κοκκώνη.\nΗ ανθρωπογεωγραφία, επηρεάζεται έντονα, από τους οικονομικούς μηχανισμούς. Η Οθωμανική κατάκτηση, επέφερε μεταβολές και στο γαιοκτητικό καθεστώς. Τα πιο έφορα εδάφη, τα εκμεταλλεύονταν μουσουλμάνοι. Τα τιμάρια, μετά την παρακμή τους, μετατρέπονται σε τσιφλίκια, στα μέσα του 18ουαι. Μετ’ έπειτα, ο Αλή Τεπελενλής, οικειοποιείται μεγάλες εκτάσεις γης. Στις αρχές του 19ουαι., ξεκινάει η εξαθλίωση και η παρακμή. Τα γεωργικά προϊόντα που παρήγαγαν στην Άρτα, ήταν βαμβάκι, λινάρι και πορτοκάλια. Βασικό μέγεθος την εποχή της Οθωμανικής κυριαρχίας στην οικονομία, ήταν η βιομηχανία και οι συντεχνίες. Γίνεται αναφορά, στην ίδρυση σημαντικών εμπορικών αποικιών, στην κεντρική κι ανατολική Ευρώπη. Τέλος, μιλάει για την ίδρυση κομπανιών – οικογενειακών εταιρειών.\nΤο δεύτερο κεφάλαιο έχει τίτλο: Η μουσική της Ηπείρου. Στον πρόλογο γίνεται λόγος, για τις λογοτεχνικές αναζητήσεις του τέλους του 18ουαι. Είχαν ως στόχο, την προβολή της λαϊκής προφορικής ποίησης, κυρίως σε κύκλους εγγράμματης ευρωπαϊκής παράδοσης. Υπήρξε επίσης, μεγάλο ενδιαφέρον, για την μελέτη της λαϊκής παράδοσης, ενός σκλαβωμένου και υπόδουλου λαού. Ενώ λοιπόν, άρχισε να μελετάτε, ο κοινωνικός βίος, τα ήθη και τα έθιμα, η ενδυμασία, η ποιητικές και λογοτεχνικές διαστάσεις, η μουσική εντάσσεται σε αυτό το πλαίσιο, με μεγάλη καθυστέρηση. Μεταπολεμικά, οι ερευνητές στρέφονται στο λαϊκό τραγούδι. Η καθυστέρηση αυτή μοιραία υποβάθμισε την αυτή καθ’ αυτή μουσική πράξη. Δόθηκε περισσότερο βάση στο τραγούδι, κι όχι στα όργανα και στους οργανοπαίκτες. Σπάνιες είναι οι καταγραφές, όπου πρωταγωνιστούν τα όργανα και οι οργανοπαίκτες. Παρακάτω θέτει τα ζητήματα τεχνικής, λόγω της ιδιότητας των ερευνητών, αλλά και της πλήρης άγνοιάς τους σχετικά με την μουσική γραμματική. Τελευταία, έγινε αντιληπτό το παραπάνω ζήτημα της τεχνικής και της μεθοδολογίας. Έτσι, κρίθηκε αναγκαία, η διενέργεια μιας έρευνας-μελέτης προφορικών μουσικών παραδόσεων, στον χώρο λειτουργίας τους. Με αυτόν τον τρόπο, κατέστει δυνατόν, να αναδυθούν οι πολύπλοκες διαστάσεις της μουσικής πράξης, της μουσικής έκφρασης και η ιδιαίτερη συνθήκη της μουσικής παράδοσης. Στο υποκεφάλαιο «πηγές», γίνεται λόγος, για καταγραφές δημοτικών τραγουδιών σε cd, κάτι το οποίο στην χρονική περίοδο που μελετάμε, δεν μας ενδιαφέρει. Στο υποκεφάλαιο «μουσικά όργανα και κομπανίες», από μαρτυρίες και μελέτες, προκύπτει ο πολύ σημαντικός ρόλος της Βυζαντινής Μουσικής. Δεν υπάρχουν πολλές πηγές και οι πληροφορίες είναι αποσπασματικές, σχετικά με την έντονη μουσική δραστηριότητα, που αναπτύσσεται στα αστικά και οικονομικά κέντρα, όπως αυτό της Άρτας. Γίνεται όμως αναφορά σε αυτές, για μουσικά όργανα, όπως: ο ζουρνάς, το νταούλι (και διάφορα άλλα κρουστά), η τζαμάρα (επίσης διάφορα κι άλλα πνευστά) και το βιολί με αποκορύφωμα την Ηπειρώτικη σχολή βιολιού. Προφορικές μαρτυρίες, επιβεβαιώνουν τον κυρίαρχο ρόλο του. Οι οργανοπαίκτες, ανάλογα με τις ανάγκες τους κατασκεύαζαν και τα όργανά τους. Στο επόμενο υποκεφάλαιο με τίτλο «μουσικά ιδιώματα», γίνεται λόγος, για τις κομπανίες και τα ιδιώματά τους, από τα τέλη του 19ου αι. και έπειτα, κάτι το οποίο δεν είναι στο αντικείμενο μελέτης μας. Στο τελευταίο υποκεφάλαιο περιφερειακές μουσικές «σχολές», αναφέρει, ότι η πόλη της Άρτας και η ευρύτερη πεδινή περιοχή, δείχνει να ταυτίζεται καλλιτεχνικά με την οικογένεια των Σουκαίων, από το 1800. Δεν υπάρχουν μαρτυρίες, για μουσικούς και μουσικές οικογένειες, του ιδίου αστικού κέντρου. Παρ’ όλα αυτά, γίνονται αναφορές, σε γλέντια και πανηγύρια. Παρακάτω αναφέρεται, σε ονόματα από την οικογένεια των Σουκαίων και νεοφερμένα μουσικά όργανα, όπως το κλαρίνο, το λαούτο και το τσίμπαλο. Η συνοχή της κομπανίας, εξασφάλιζε την διαφύλαξη των ιδιαίτερων τεχνικών εκτέλεσης, της απόδοσης υφολογικών ιδιαιτεροτήτων, αλλά και την διατήρηση του ελέγχου συγκεκριμένων περιοχών. Η ορχήστρα ήταν οικογενειακή υπόθεση και μέσα σε αυτήν, υπήρχε ιεράρχηση και ο καθένας είχε τον ρόλο του. Για να φτάσει κάποιος να παίζει κλαρίνο, έπαιζε πρώτα όλα τα υπόλοιπα όργανα της κομπανίας, έτσι ώστε να αναπτύξει, την αντίληψη του μουσικού συνόλου.\nΣτο τελευταίο κεφάλαιο με τίτλο «Η Ήπειρος και τα τραγούδια της», αναφέρεται στην περίφημη πεντατονία και στο αργόσυρτο ύφος, ως στερεότυπα της κοινωνικής αναπαράστασης, που βοήθησαν στην αποσιώπηση, των ιδιαιτεροτήτων και πολύπλοκων δικτύων επιρροών και την πολυδιάστατη λειτουργικοτήτων της μουσικής διαπραγμάτευσης. Αναφέρεται, ότι στο πλαίσιο της έκδοσης επιλέχθηκε υλικό, που οργανώνεται σε δύο κατηγορίες, στις παλιές και σύγχρονες ηχογραφήσεις. Τα συγκριτικά και πολύτιμα τεκμήρια από το παρελθόν, γίνονται βάση, ως προς την ανάδειξη λιγότερο γνωστών διαστάσεων της μουσικής φράσης, μέσω της αλληλόδρασης μουσικών γλεντιστών. Για την παρουσίαση επιλέχτηκαν ενδειτικά– χαρακτηριστικά κομμάτια, χωρισμένα ανά περιοχή. (βλ. παράρτημα)\nΕΠΙΛΟΓΟΣ - ΚΡΙΤΙΚΗ\nΣτο πρώτο βιβλίο, με τίτλο Αρτινά Ιστορικά Θέματα του Γιάννη Τσουτσινού, ο ίδιος αναφέρει, ότι η έρευνά του είναι ελλιπής κι ότι δεν είναι ερευνητής. Παρ’ όλα αυτά έχει πολύ καλή δομή. Κάποια από τα αποσπάσματά που χρησιμοποιεί, είναι απομνημονεύματα, αυτό σημαίνει, ότι από την μία λειτουργούν ως μαρτυρίες, από την άλλη δεν μπορούν να είναι αντικειμενικά. Κάποια άλλα αποσπάσματα ή παραπομπές που γίνονται, αποτελούν κομμάτια μελετών, τα οποία μπορούμε να θεωρήσουμε αντικειμενικά. Τέλος, είναι ένα αρκετά ζωντανό, ευανάγνωστο και πλούσιο σε πληροφορίες βιβλίο.\nΤο δεύτερο βιβλίο, με τίτλο «Τουρκοκρατούμενη Άρτα και Κλήρος» του Κωνσταντίνου Tσιλιγιάννη, είναι πολύ ευχάριστο και θυμίζει παραμύθι. Στηρίζεται σε μαρτυρίες και απομνημονεύματα.\nΤο τρίτο κατά σειρά βιβλίο, με τίτλο Μουσικός χάρτης του Ελληνισμού - Η μουσική της Ηπείρου σε επιμέλεια του Γιώργου Κοκκώνη, είναι ένα ερευνητικό δοκίμιο. Αυτό φαίνεται εξ αρχής, απ’ την μεθοδολογία που χρησιμοποιεί, την εξαιρετική δομή και σύνταξη, αλλά και την βιβλιογραφία. Είναι ευανάγνωστο και είναι το μόνο, που άντλησα πληθώρα πληροφοριών σχετικά με την μουσική της Άρτας.\nΑρκετές πληροφορίες, που σύλλεξα για την ιστορία της Άρτας, αναφέρονται και στα τρία βιβλία. Αυτό σημαίνει, ότι υπάρχει αντικειμενικότητα στα γεγραμμένα. Και στα τρία βιβλία, επίσης, γίνεται αναφορά, στο γλέντι, στο δημοτικό τραγούδι και στον χορό. Το μόνο βιβλίο, όπως προανέφερα, που μιλάει εκτενέστερα για την μουσική και τους μουσικούς είναι το Μουσικός χάρτης του Ελληνισμού - Η μουσική της Ηπείρου σε επιμέλεια του Γιώργου Κοκκώνη.\nΜουσική από την Ήπειρο : μουσικός χάρτης του ελληνισμού, Αθήνα :Ίδρυμα της Βουλής των Ελλήνων για τον Κοινοβουλευτισμό και τη Δημοκρατία , c2008\nΑρτινά ιστορικά θέματα : μελετήματα, σημειώματα, μικρά αρτινογραφήματα, ο θάνατος της Αμβρακίας, Γιάννης Τσούτσινος, Αθήνα :[Κουλτούρα] , 2001\n3. Τουρκοκρατούμενη Άρτα και κλήρος / Κωνσταντίνος Αν. Τσιλιγιάννης, Άρτα :[χ.ό.] , 1992\n#28457 / 20.02.2014, 20:29 / Αναφορά\nAξιόλογη και ενδιαφέρουσα ερευνητική εργασία, με αγάπη στην παράδοση. Συγχαρητήρια!\n#28459 / 21.02.2014, 21:39 / Αναφορά\nΠολλές πληροφορίες. Ενδιαφέρον πόνημα !!\n#28475 / 28.02.2014, 12:15 / Αναφορά


Τι μας δείχνει ένας χάρτης - lightgear | blog\nΔημοσιεύτηκε στις 12/10/2014.\nΟι χάρτες είναι παντού. Τους βλέπουμε στην πόλη, στις στάσεις των λεωφορείων και του μετρό, σε εκδρομές και ταξίδια, σε επαγγελματικές κάρτες και διαφημιστικά φυλλάδια, στο ίντερνετ, στις ειδήσεις και τις εφημερίδες, στα λιμάνια και στα αεροδρόμια και σε πολλά ακόμα μέρη. Υπάρχουν χάρτες ιστορικοί, οδικοί, πεζοπορικοί, ναυτικοί, τουριστικοί, τοπογραφικοί, πολιτικοί και άλλοι πολλοί. Εδώ θα ασχοληθούμε περισσότερο με τους πεζοπορικούς χάρτες. Όποια κι αν είναι πάντως η μορφή του χάρτη, το σίγουρο είναι ότι ένας χάρτης έχει μια ιστορία να περιγράψει για τον κόσμο γύρω μας.\nΔιάφορα είδη χαρτών | www.lightgear.gr\nΟ χάρτης είναι μια οπτική απεικόνιση κάποιου τμήματος της γης, δισδιάστατη (βλ. συνηθισμένους χάρτες) ή τρισδιάσταστη (βλ. κέντρο μεγάλων πόλεων στο Google Maps). Μπορούμε να το σκεφτούμε πολύ απλά ως ένα σχέδιο μιας περιοχής στο χαρτί ή στην οθόνη. Ο δημιουργός του κάθε χάρτη (χαρτογράφος) επιλέγει κατά πόσο ο χάρτης θα απεικονίζει με ακρίβεια την περιοχή και τι επιπλέον πληροφορίες πρέπει να δώσει ώστε να κάνει χρήσιμο το χάρτη για το κοινό του. Για παράδειγμα, σε έναν οδικό χάρτη υπάρχουν πάντα οι ενδείξεις που υποδεικνύουν τα βενζινάδικα. Αυτή η επιπλέον πληροφορία είναι πολύ χρήσιμη σε έναν οδικό χάρτη, είναι όμως εντελώς άχρηστη, για παράδειγμα, σε έναν χάρτη που δείχνει τις στάσεις του μετρό.\nΓια να είναι πιο κατανοητός ο χάρτης σε αυτόν που τον διαβάζει, ο χαρτογράφος προσθέτει μερικές πληροφορίες οι οποίες είναι σχεδόν standard στους περισσότερους χάρτες. Οι πιο συνηθισμένες είναι οι παρακάτω:\n1. Κλίμακα χάρτη\nΗ κλίμακα ενός χάρτη είναι η σμίκρυνση (zoom) που έχει γίνει στην περιοχή που απεικονίζει ο χάρτης. Συμβολίζεται με το σήμα : ή / και αναγράφεται σε εμφανές σημείο του χάρτη.\nΓια παράδειγμα η κλίμακα 1:100.000 σημαίνει πως η περιοχή που απεικονίζει ο χάρτης έχει υποστεί 100.000 φορές σμίκρυνση για να χωρέσει στο χάρτη. Έτσι, 1 μονάδα μήκους στο χάρτη (π.χ. ένα εκατοστό) αντιστοιχεί σε 100.000 μονάδες στην πραγματική περιοχή, δηλαδή 100.000 εκατοστά, δηλαδή 1.000 μέτρα. Είναι εντυπωσιακή η δουλειά του χαρτογράφου: 1 εκατοστό στο χάρτη ίσον 1000 μέτρα στην πραγματικότητα!\nΠολλές φορές ένας χάρτης ονομάζεται μικρής ή μεγάλης κλίμακας ανάλογα με τη σμίκρυνση που έχει χρησιμοποιηθεί. Έτσι, χάρτες μεγάλης κλίμακας ονομάζονται αυτοί που έχουν μεγάλη σμίκρυνση όπως π.χ. 1:10.000, 1:5.000, 1:2.000 1:1.000 και απεικονίζουν σχετικά μικρή έκταση της γης, ενώ χάρτες μικρής κλίμακας ονομάζονται αυτοί που έχουν μικρή σμίκρυνση π.χ. 1:50.000, 1: 100.000, 1: 500.000, 1: 1.000.000 και απεικονίζουν σχετικά μεγάλες εκτάσεις της φυσικής γήινης επιφάνειας.\nΜεγάλο zoom = μεγάλη σμίκρυνση = μικρή επιφάνεια γης = πολλές λεπτομέρειες στο χάρτη\nΜικρό zoom = μικρή σμίκρυνση = μεγάλη επιφάνεια γης = λίγες λεπτομέρειες στο χάρτη\n2. Υπόμνημα χάρτη\nΤο υπόμνημα είναι ένα βασικό στοιχείο του χάρτη και απαραίτητο για αυτόν που τον διαβάζει. Το υπόμνημα ουσιαστικά αποκρυπτογραφεί τον χάρτη, αφού παρέχει επεξηγήσεις για όλα τα σύμβολα που έχει ο χάρτης. Εκτός αυτού, τα σύμβολα βοηθάνε και τους ανθρώπους που δυσκολεύονται στην ανάγνωση. Για παράδειγμα, ο χάρτης που δείχνει τις στάσεις του τρένου του ΗΣΑΠ δείχνει ένα λιμάνι στον Πειραιά: το σύμβολο αυτό εξηγεί ξεκάθαρα ακόμα και σε κάποιον που δεν ξέρει ανάγνωση, ότι εκεί είναι το λιμάνι.\nΗ επιλογή των συμβόλων από τον χαρτογράφο εξαρτάται κυρίως από το είδος του χάρτη, αλλά και από τις ανάγκες του κοινού στο οποίο απευθύνεται. Στους χάρτες που απευθύνονται στο ευρύ κοινό, η επιλογή των συμβόλων είναι τέτοια ώστε να διευκολύνεται η οπτική αναγνώριση από τον χρήστη (για παράδειγμα, ο συμβολισμός ενός λιμανιού γίνεται συνήθως με μια άγκυρα ή ένα πλοίο και ενός αεροδρομίου με ένα αεροπλάνο). Αντίθετα, ο συμβολισμός σε εξειδικευμένους χάρτες, που απευθύνονται σε επαγγελματίες (π.χ. μετεωρολόγους, γεωλόγους) χρησιμοποιεί πιο δύσκολο συμβολισμό γιατί οι χρήστες γνωρίζουν καλά την κοινή επαγγελματική γλώσσα την οποία χρησιμοποιούν.\nΤα κυριότερα είδη συμβόλων που εντοπίζει κανείς στο υπόμνημα ενός χάρτη είναι:\nΣύμβολα απεικόνισης οικισμών, κορυφών, θαλασσίων βαθών, πηγών, σπηλαίων, πρατηρίων βενζίνης, σηράγγων κλπ. Είναι δυνατόν να παρέχουν και ποσοτικές πληροφορίες, πχ ένα μεγαλύτερο σπιτάκι μπορεί να σημαίνει μεγαλύτερο οικισμό.\nΣύμβολα απεικόνισης ισοϋψών, οδικών αρτηριών, μονοπατιών, σιδηροδρομικών γραμμών, ποταμών κλπ. Και αυτά μπορεί να παρέχουν πιο σύνθετες πληροφορίες. όπως για παράδειγμα την άμεση διάκριση του κύριου και του δευτερεύοντος οδικού δικτύου (ανάλογα με το πάχος ή το χρωματισμό του δρόμου).\nΣύμβολα που περιλαμβάνουν τις χρωματικές διαφοροποιήσεις με τις οποίες δηλώνεται η διαφορά είτε ποιότητας (θάλασσα, λίμνη ή ξηρά) είτε ποσότητας (διαφορές υψομέτρου ή βάθους) σε επιφάνειες.\nΥπόμνημα χάρτη | www.lightgear.gr\n3. Ένδειξη βορρά στο χάρτη\nΣε όλους τους χάρτες υπάρχει το βελάκι που δείχνει προς τον βορρά. Σε συνδυασμό με μια πυξίδα, η ένδειξη αυτή προσφέρει τον απαραίτητο προσανατολισμό στον αναγνώστη του χάρτη. Δείτε παρακάτω μερικά συνηθισμένα σύμβολα ένδειξης του βορρά. Ο βορράς συμβολίζεται πάντα με το γράμμα N (North).\nΣυνηθέστερες ενδείξεις του βορρά στο χάρτη | www.lightgear.gr\n4. Γραμμική κλίμακα\nΗ γραμμική κλίμακα προσφέρει μια οπτική απεικόνιση της κλίμακας του χάρτη και διευκολύνει να γίνονται γρήγοροι υπολογισμοί αποστάσεων στο χάρτη με τη βοήθεια ενός χάρακα (ή ενός κουμπάσου στους ναυτικούς χάρτες). Παράδειγμα γραμμικής κλίμακας φαίνεται παρακάτω.\nΓραμμική κλίμακα χάρτη | www.lightgear.gr\n5. Ισοϋψείς καμπύλες\nΟι ισοϋψείς καμπύλες είναι από τα πιο σημαντικά χαρακτηριστικά ενός χάρτη, γιατί μας δίνουν πληροφορίες για το ανάγλυφο του χάρτη που είναι πολύ σημαντικές για μια εκδρομή ή μια πεζοπορία. Η κάθε ισοϋψής γραμμή αντιπροσωπεύει σημεία της περιοχής που βρίσκονται στο ίδιο υψόμετρο. Έτσι, μπορούμε να φανταστούμε το χάρτη σε 3 διαστάσεις, να εντοπίσουμε τις κορυφές, τις απότομες αναβάσεις, τις κοιλάδες και γενικά όλο το ανάγλυφο της περιοχής. Είναι ίσως το πιο σημαντικό στοιχείο όταν χρειάζεται να γίνει προετοιμασία μιας εκδρομής και υπολογισμός του χρόνου πορείας. Στην παρακάτω εικόνα φαίνονται οι ισοϋψείς στα 400, 500, 600 και 700 μέτρα υψόμετρο. Παρατηρήστε ότι οι ισοϋψείς αυτές είναι με λίγο πιο παχιά γραμμή, γιατί είναι οι βασικές ισοϋψείς ανά 100 μέτρα. Οι ενδιάμεσες ισοϋψείς είναι σχεδιασμένες με πιο λεπτή γραμμή και είναι ανά 20 μέτρα.\nΙσοϋψείς καμπύλες χάρτη | www.lightgear.gr\n6. Πως οι ισοϋψείς μας αποκαλύπτουν το ανάγλυφο\nΟι ισοϋψείς αποκαλύπτουν πολύ σημαντικές πληροφορίες για το ανάγλυφο του χάρτη, αφού μας δείχνουν τις κοιλάδες, τις ανηφόρες, τους λόφους, τα οροπέδια, τους γκρεμούς κ.α. Επιπλέον, μπορούν να μας δείξουν το πόσο απότομη είναι μια ανηφόρα ή ένα μονοπάτι που κατεβαίνει στη θάλασσα ή ελίσσεται πάνω στο βουνό. Το σωστό διάβασμα των ισοϋψών καμπύλων είναι απαραίτητη προϋπόθεση για τη σωστή προετοιμασία μιας εκδρομής. Παρακάτω φαίνονται οι πιο συνηθισμένες περιπτώσεις:\nΠαραδείγματα ισοϋψών καμπύλων | www.lightgear.gr\nΑναγνωρίζοντας τις διάφορες ισοϋψείς μπορούμε να διαβάσουμε τον χάρτη και να τον φανταστούμε πλέον σε 3 διαστάσεις. Έτσι, αποκτάμε μια πολύ καλή εικόνα της περιοχής και μπορούμε να υπολογίσουμε με σχετική ακρίβεια την πεζοπορία μας. Δείτε μερικά παραδείγματα παρακάτω:\nΟι ισοϋψείς μας βοηθάνε να φανταστούμε το ανάγλυφο σε 3 διαστάσεις | www.lightgear.gr\nΣτα αριστερά φαίνονται οι ισοϋψείς του χάρτη, ενώ στα δεξιά φαίνεται η τρισδιάστατη απεικόνιση, δηλαδή πως είναι περίπου η περιοχή στην πραγματικότητα. Με λίγη εξάσκηση και λίγη φαντασία μπορείτε σιγά σιγά να έχετε μια πολύ καλή εικόνα της περιοχής που πρόκειται να επισκεφτείτε. Η επεξήγηση των συμβόλων ενός χάρτη γίνεται πιο εύκολη καθώς αποκτάτε περισσότερη εμπειρία κάθε φορά.\nΞεχάσαμε κάτι; Τι άλλο θα μπορούσαμε να πούμε για τους χάρτες;\nΕτικέτες: πεζοπορία, προσανατολισμός, χάρτες, ισοϋψείς\t← Προηγούμενο Άρθρο Επόμενο Άρθρο →\nOne thought on “Τι μας δείχνει ένας χάρτης”\nΚορδελας ευαγγελος\t30/12/2019 at 08:49\nΚαλο πολυ καλο μπραβο


Ιστορίες "αποτυχίας" που θα σας εμπνεύσουν να πετύχετε! - Hands-Up\nΠροηγούμενο Χριστούγεννα 2020: Σε υψηλό επίπεδο οι κρατήσεις παρά το lockdown\nΕπόμενο Να τι μπορείτε να καθαρίσετε με λίγη κέτσαπ\nΙστορίες “αποτυχίας” που θα σας εμπνεύσουν να πετύχετε!\n• O Albert Einstein άρχισε να μιλάει όταν ήταν 4 ετών. Μετά στο σχολείο οι δάσκαλοι και οι γονείς του νόμιζαν ότι είχε πρόβλημα. Αποβλήθηκε από το σχολείο και αργότερα απέτυχε στις εξετάσεις να μπει στο Swiss Polytechnic Institute στη Ζυρίχη.\n• Ο Walt Disney απολύθηκε από εφημερίδα γιατί “δεν είχε φαντασία ούτε καλές ιδέες.”\n• O Αλχημιστής του Πάολο Κοέλιο πούλησε μόνο 800 αντίτυπα στην πρώτη του έκδοση και ο εκδότης αποφάσισε να το αποσύρει. Σήμερα αποτελεί το πέμπτο βιβλίο σε πωλήσεις όλων των εποχών με 65 εκατομμύρια αντίτυπα.\n• Οι ατζέντηδες modeling της Marilyn Monroe θεωρούσαν ότι έπρεπε να ακολουθήσει καριέρα ως γραμματέας.\n• Οι δάσκαλοι του Beethoven θεωρούσαν ότι είναι ανεπίδεκτος στο βιολί και ότι ποτέ δε θα μπορούσε να τα καταφέρει ως συνθέτης.\n• Ο Mahatma Gandhi φοβόταν να μιλήσει δημόσια και κατά τη διάρκεια του πρώτης του υπόθεσης, εγκατέλειψε την αίθουσα του δικαστηρίου.\n• Ο δάσκαλος του Elvis Presley στο Λύκειο, του είπε ότι δεν μπορούσε να τραγουδήσει.\n• O Michael Jordan απορρίφθηκε από την ομάδα μπάσκετ του σχολείου του.\n• Το μυθιστόρημά της J.K Rowling “Harry Potter” απορρίφθηκε από 12 εκδοτικούς οίκους.\n• Στον ηθοποιό Sidney Poitier είπαν κατά τη διάρκεια μίας ακρόασης να “σταματήσει να ξοδεύει το χρόνο των ανθρώπων και να πάει να γίνει λαντζέρης ή κάτι τέτοιο”. Αργότερα στην καριέρα του κέρδισε Oscar και έγινε ένας από τους πιο αξιοσέβαστους ηθοποιούς.\n• Ο Vincent Van Gogh πούλησε μόνο έναν πίνακα όσο ζούσε για 400 φράγκα.. Αυτό δεν τον σταμάτησε από το να ολοκληρώσει 900 έργα, τα οποία σήμερα αξίζουν εκατομμύρια.\n• Οι δάσκαλοι του Thomas Edison είπαν ότι ήταν “πολύ χαζός για να μάθει οτιδήποτε”. Τελικά ήταν αυτός που κατασκεύασε τον ηλεκτρικό λαμπτήρα.\nΑυτοί οι άνθρωποι (και άλλοι πολλοί) το μόνο που έκαναν, παρά τις φαινομενικά αντίξοες συνθήκες, ήταν να μην τα παρατήσουν & να ακολουθήσουν τα Όνειρα τους, αυτά που τους έδιναν χαρά & πάθος. Μην αφήνεις τον εαυτό σου να πιστέψει ότι η κρίση είναι πιο μεγάλη από σένα. Αν σέβεσαι έστω και λίγο τον Εαυτό σου, έχεις υποχρέωση να προστατέψεις, να υπερασπίσεις και να τροφοδοτείς τα Όνειρα σου..!\nΙστορίες Αποτυχίας Μάθε κι αυτό\nΧειρουργοί: γιατί φοράνε πάντα πράσινα ρούχα;\nΚοινωνία, Μάθε και αυτό\n“Κολλημένοι” με το κινητό – Πόσο χρόνο αφιερώνουμε στην τηλεόραση και πόσο στο κινητό;


Οι πρώην ΕΡΓΑΖΟΜΕΝΟΙ ΑΗΣ ΑΓΙΟΥ ΔΗΜΗΤΡΙΟΥ: Επειδή εμείς της ΔΕΗ έχουμε όραμα για την Επιχείρησή μας.\nΕπειδή εμείς της ΔΕΗ έχουμε όραμα για την Επιχείρησή μας.\n«Ο κύριος Αθανασόπουλος έθεσε στη διάθεση των υπουργών Οικονομίας και Ενέργειας την παραίτηση με επιστολή του στις 7 Οκτωβρίου», ανέφερε ο εκπρόσωπος Τύπου της ΔΕΗ Κίμων Στεριώτης.\nΕίναι απλά η φυσιολογική εξέλιξη των πραγμάτων, η οποία όμως πρέπει να προβληματίσει την κυβέρνηση.\nΠοια είναι η επόμενη μέρα για τη μεγαλύτερη επιχείρηση της χώρας μετά την παραίτηση Αθανασόπουλου.\nΧρηστή Εταιρική Διακυβέρνηση η μόνη λύση.\nMε στόχο να εξαπλωθεί η ηλεκτρική ενέργεια ομοιόμορφα σε όλη τη χώρα, τον Αύγουστο του 1950 ιδρύεται η Δημόσια Επιχείρηση Ηλεκτρισμού, για να λειτουργήσει «χάριν του δημοσίου συμφέροντος» με σκοπό τη χάραξη και εφαρμογή μιας εθνικής ενεργειακής πολιτικής.\nΤο 1956, αποφασίστηκε η εξαγορά όλων των ιδιωτικών και δημοτικών επιχειρήσεων παραγωγής ηλεκτρικής ενέργειας ώστε να υπάρχει ένας ενιαίος φορέας διαχείρισης. Σιγά - σιγά, η ΔEH εξαγόρασε όλες αυτές τις επιχειρήσεις και ενέταξε το προσωπικό τους στις τάξεις της. Από 1.1.2001, η ΔEH λειτουργεί ως ανώνυμη εταιρεία ενώ από 12.12.2001 έχει εισαχθεί στα Χρηματιστήρια Αξιών Αθηνών και Λονδίνου.\nΣήμερα κατέχει το 89% της εγκατεστημένης ηλεκτρικής ισχύος στην Ελλάδα, που προέρχεται από λιγνιτικές, υδροηλεκτρικές, πετρελαϊκές μονάδες, μονάδες φυσικού αερίου καθώς και από αιολικά και ηλιακά πάρκα. Παράγει από λιγνίτη το 56% περίπου της ηλεκτρικής της παραγωγής (2ος μεγαλύτερος παραγωγός στην E.E.). Έχει στην ιδιοκτησία της το εθνικό σύστημα μεταφοράς ηλεκτρικής ενέργειας μήκους 11.650 χλμ. καθώς και το δίκτυο διανομής συνολικού μήκους 210.200 χλμ.(έφτασε να έχει ηλεκτροδοτήσει μέχρι και το τελευταίο σπίτι) Είναι η μοναδική εταιρεία διανομής ηλεκτρικής ενέργειας, την οποία παρέχει σε 7,2 εκατομμύρια πελάτες μέσω ενός δικτύου των (277-100) καταστημάτων.\nΑυτά όλα έχουν γίνει με κόστος από τον ελληνικό λαό και τους εργαζόμενους. Αυτο δεν έγινε πουθενά στην Ευρώπη που χαρακτηρίζεται από διαφορετικά μοντέλα οικονομικής και κοινωνικής οργάνωσης .\nΕπειδή εμείς της ΔΕΗ έχουμε όραμα για την Επιχείρησή μας, ήθος και αξίες που ουδέποτε μπορέσατε να αντιληφθείτε.\nΈναρξη διαλόγου από μηδενική βάση για το μέλλον της ΔΕΗ.\nΌμως, εδώ απαιτείται να υπάρξουν αμοιβαίες δεσμεύσεις ότι, όλοι - εργαζόμενοι στελέχη, διοίκηση και μέτοχοι - θα εργάζονται για να αναπτύσσεται συνεχώς η ΔΕΗ εντός και εκτός Ελλάδας.\nΣωματεία και διοίκηση πρέπει να έρθουν κοντά και να ακολουθήσουν εκείνο το δρόμο που θα εξασφαλίζει:\nΣυνεχή ανάπτυξη της ΔΕΗ - αποτελεσματικότερη Προστασία του Περιβάλλοντος -καλλίτερες υπηρεσίες προς τους πελάτες - συνεχή βελτίωση των σχέσεων της ΔΕΗ με τις τοπικές κοινωνίες - ικανοποιητικά κέρδη για τους μετόχους - βιώσιμες θέσεις εργασίας - υψηλότερες αμοιβές και περισσότερες κοινωνικές παροχές προς τους εργαζόμενους.\nθέλουμε την ενεργό συμμετοχή όλων των στελεχών και των εργαζομένων για την ανάπτυξη της εταιρείας για τον μετασχηματισμό, τον εκσυγχρονισμό και τη διεθνοποίησή της.\nΟι παραιτήσεις των διοικητών των ΔΕΚΟ στα Δ.Σ. και τις γ.σ., όχι στο ΥΠΟΙΚ\n16:19 - 12 Οκτώβριος 2009\nΣτο πνεύμα της εταιρικής διακυβέρνησης και μόνο κινείται η κυβέρνηση. Με τελευταία παραίτηση προέδρου Επιχείρησης που το Δημόσιο είναι μέτοχος, αυτή του κ. Τ. Αθανασόπουλου στη ΔΕΗ, πηγές προσκέιμμενες στο υπουργείο Οικονομικών σχολίαζαν ότι όσοι παραιτούνται δεν υποβάλουν τις παραιτήσεις τους στο μέτοχο. Σύμφωνα με το ισχύον νομικό πλαίσιο (ν. 2.190), οι παραιτήσεις υποβάλλονται στο διοικητικό συμβούλιο και στις γενικές συνελεύσεις των μετόχων. Το Δημόσιο με τη σειρά του ως μέτοχος προτείνει στις γενικές συνελεύσεις τα πρόσωπα που θα αναλάβουν το management της Επιχείρησης ή του Οργανισμού και τα αρμόδια εταιρικά όργανα εγκρίνουν και αποφασίζουν. Ταυτόχρονα, οι ίδιες πληροφορίες αναφέρουν ότι κανένας τραπεζίτης δεν έχει βολιδοσκοπηθεί από τη κυβέρνηση προκειμένου να αναλάβει τα ηνία κάποιου κρατικού πιστωτικού ιδρύματος, ενώ η διαδικασία που θα ακολουθηθεί και σε αυτή την περίπτωση θα εμπίπτει στις διατάξεις του ν. 2.190, περί εταιρικής διακυβέρνησης.


Η Ομάδα μας - Αμφιάραος Παιδί & Οικογένεια\nΣπούδασε Φιλολογία και στη συνέχεια Ψυχολογία στο Εθνικό και Καποδιστριακό Πανεπιστήμιο Αθηνών (ΕΚΠΑ). Οι μεταπτυχιακές του σπουδές είναι επάνω στη συμβουλευτική και τον επαγγελματικό προσανατολισμό (MSc, 2006), στις κλινικές νευροεπιστήμες (medical neuroscience) (MSc, 2008), καθώς και στην ιστορία της φιλοσοφίας (MSc, 2012) (στα αντίστοιχα πανεπιστήμια ΕΚΠΑ Αθηνών και Duke University North Carolina, ΗΠΑ). Επίσης έχει εξειδικευτεί...\nΣπούδασε Συντήρηση Αρχαιοτήτων και Έργων Τέχνης στο Τεχνολογικό και Εκπαιδευτικό Ίδρυμα Αθήνας και στη συνέχεια Ψυχολογία στο Εθνικό και Καποδιστριακό Πανεπιστήμιο Αθηνών. Εκπαιδεύεται στην Ψυχαναλυτική Ψυχοθεραπεία Παιδιών και Ενηλίκων. Έχει παρακολουθήσει και συμμετάσχει σε συνέδρια, σεμινάρια και κλινικές ομάδες για την ψυχική υγεία και την ψυχοπαθολογία βρεφών, παιδιών, εφήβων και ενηλίκων.\nΑπόφοιτη του τμήματος Λογοθεραπείας στο Α.Τ.Ε.Ι. Δυτικής Ελλάδος. Έχει επιμορφωθεί στην Ειδική Αγωγή στο πρόγραμμα του Πανεπιστημίου Αιγαίου. Έχει εκπαιδευτεί στο TEACCH και έχει παρακολουθήσει σεμινάρια σχετικά με τις δυσκολίες αισθητηριακής επεξεργασίας, τις μαθησιακές δυσκολίες, τη Διαταραχή Ελλειμματικής Προσοχής- Υπερκινητικότητας και τις Κοινωνικές Ιστορίες κ.α.\nΑπόφοιτη της σχολής Κοινωνικής Θεολογίας του Καποδιστριακού Πανεπιστημίου Αθηνών. Έχει παρακολουθήσει σεμινάρια για παιδιά προσχολικής ηλικίας και ψυχολογίας έως και σήμερα. Έχει γνώσεις της Ελληνικής Νοηματικής Γλώσσας και του συστήματος γραφής τυφλών Braille.\nΕίναι αριστούχος απόφοιτος του ΑΤΕΙ Πατρών (χρηματική υποτροφία από το ΙΚΥ). Έχει εργαστεί από το 2006 ως λογοθεραπευτης και έχει υπάρξει επόπτης και εκπαιδευτής νέων συναδέλφων, Έχει πολυετή εμπειρία σε όλες τις διαταραχές της γλωσσικής ανάπτυξης και τα στάδια κατάκτησης του προφορικού και γραπτού λόγου της παιδικής ηλικίας. Έχει εξασκήσει τις θεραπευτικές δεξιότητές μου σε...\nΗ Κατερίνα Πέτρου γεννήθηκε και μεγάλωσε στον Πειραιά. Η αγάπη της για τα παιδιά με ιδαιτερότητες την οδήγησαν στο να αποφοιτήσει από το τμήμα Ειδικής Αγωγής του Μητροπολιτικού Κολλεγίου Πειραιά,παράρτημα του University of East London στην Ελλάδα. Ελλάδα.Επίσης, έχει ολοκληρώσει μεταπτυχιακό πρόγραμμα Ειδικής Αγωγής του Μητροπολιτικού Κολλεγίου. Έχει παρακολουθήσει σεμινάρια Γενικής και Ειδικής εκπαίδευσης ενώ...\nΣπούδασε Ψυχολογία στο Εθνικό και Καποδιστριακό Πανεπιστήμιο Αθηνών (ΕΚΠΑ) και κατέχει άδεια ασκήσεως επαγγέλματος. Ειδικεύεται στην Ψυχαναλυτική Ψυχοδυναμική Ψυχοθεραπεία παιδιών και ενηλίκων. Η κλινική της εμπειρία είναι πολύπλευρη και άπτεται της θεραπείας παιδιών και εφήβων. Έχει παρακολουθήσει πλήθος σεμιναρίων και ημερίδων αναφορικά με τις αναπτυξιακές διαταραχές, παιδοψυχιατρική, σχολική ψυχολογία, ειδική αγωγή και εκπαίδευση.